open-index/open-wikipedia-markdown huggingface dataset:
1785年

## 大件事
## 響呢年出世嘅人
*3月27號︰路易十七，法國王路易十六細仔，法國大革命期間俾保王派視為法王
*8月30號：林則徐，中國政治人

## 響呢年死嘅人

## 節慶、風俗習慣
1778年

## 大件事
*2月6號：乾隆帝命追復睿親王多爾袞封爵，補入《玉牒》。

## 響呢年出世嘅人
## 響呢年死嘅人
## 節慶、風俗習慣
1776年

## 大件事
* 7月4號：美國宣佈脫離英國獨立。

## 響呢年出世嘅人
## 響呢年死嘅人
## 節慶、風俗習慣
1775年

(羅馬數字方式表示：MDCCLXXV)

## 大件事
## 響呢年出世嘅人
## 響呢年死嘅人
## 節慶、風俗習慣
1770年

## 大件事
## 響呢年出世嘅人
* 12月：貝多芬，德國（神聖羅馬帝國）作曲家

## 響呢年死嘅人
1772年

## 大件事
## 響呢年出世嘅人
## 響呢年死嘅人
## 節慶、風俗習慣
## 文學
* 清朝文學家姚鼐寫咗張仲絜時文序。
1763年

## 大件事
## 響呢年出世嘅人
## 響呢年死嘅人
*曹雪芹，《紅樓夢》作者

## 節慶、風俗習慣
1762年

## 其他紀年

*中國：乾隆二十七年
*越南：景興二十三年
*朝鮮半島
**英祖三十八年
**檀紀：4095年
*日本
**寶曆十二年
**皇紀：2422年
*佛曆：2304年 - 2305年
*回曆：1175年 - 1176年
*猶太曆：5522年 - 5523年
*儒略曆：1761年12月21號 - 1762年12月20號

## 大件事
*朝鮮英祖落令韞個仔莊獻世子入米櫃，監生餓死個仔，係撼動一時嘅政治事件。

## 響呢年出世嘅人
## 響呢年死嘅人
*7月12號：李愃，朝鮮追尊國王

## 節慶、風俗習慣
1761年

## 其他紀年

*中國
**清：乾隆二十六年
*越南
**後黎朝：景興二十二年
*朝鮮半島
**朝鮮：英祖三十七年
**檀紀：4094年
*日本
**寶曆十一年
**皇紀：2421年
*佛曆：2303年 - 2304年
*回曆：1174年 - 1175年
*猶太曆：5521年 - 5522年
*儒略曆：1760年12月21號 - 1761年12月20號

## 大件事
## 響呢年出世嘅人
## 響呢年死嘅人
*正月：景嬪朴氏，思悼世子嘅妾侍

## 節慶、風俗習慣
1760年

## 其他紀年

*中國
**清：乾隆二十五年
*越南
**後黎朝：景興二十一年
*朝鮮半島
**朝鮮：英祖三十六年
**檀紀：4093年
*日本
**寶曆十年
**皇紀：2420年
*佛曆：2302年 - 2303年
*回曆：1173年 - 1174年
*猶太曆：5520年 - 5521年
*儒略曆：1759年12月21號 - 1760年12月20號

## 大件事
## 響呢年出世嘅人
## 響呢年死嘅人
## 節慶、風俗習慣
1757年

## 其他紀年

*中國
**清：乾隆二十二年
*越南
**後黎朝：景興十八年
*朝鮮半島
**朝鮮：英祖三十三年
**檀紀：4090年
*日本
**寶曆七年
**皇紀：2417年
*佛曆：2299年 - 2300年
*回曆：1170年 - 1171年
*猶太曆：5517年 - 5518年
*儒略曆：1756年12月21號 - 1757年12月20號

## 大件事
## 響呢年出世嘅人
## 響呢年死嘅人
## 節慶、風俗習慣
1754年

## 大件事
*夏季，鹿耳門（今台南市安南區）風災，四千幾人遇難。台灣鎮總兵馬大用往救。

## 響呢年出世嘅人
## 響呢年死嘅人
## 節慶、風俗習慣
1753年

## 大件事
* 大英博物館成立。

## 響呢年出世嘅人
* 9月10號：，英國畫則師（1837年死）
* 阮惠，阮氏大越皇帝（1792年死）

## 響呢年死嘅人
* 1月14號：佐治柏克萊，愛爾蘭哲學家

## 節慶、風俗習慣
1752年

## 其他紀年

*中國：乾隆十七年
*越南：景興十三年
*朝鮮半島
**英祖二十八年
**檀紀：4085年
*日本
**寶曆二年
**皇紀：2412年
*佛曆：2294年 - 2295年
*回曆：1165年 - 1166年
*猶太曆：5512年 - 5513年
*儒略曆：1751年12月21號 - 1752年12月20號

## 大件事
## 響呢年出世嘅人
*10月28號：李祘，朝鮮第22代國王，又叫朝鮮正祖

## 響呢年死嘅人
## 節慶、風俗習慣
1750年

## 其他紀年

*中國：乾隆十五年
*越南：景興十一年
*朝鮮半島
**英祖二十六年
**檀紀：4083年
*日本
**寬延三年
**皇紀：2410年
*佛曆：2292年 - 2293年
*回曆：1163年 - 1164年
*猶太曆：5510年 - 5511年
*儒略曆：1749年12月21號 - 1750年12月20號

## 大件事
## 響呢年出世嘅人
* 3月16號：Caroline Herschel，德國天文學家（1848年死）
* 7月1號：和珅，大清權臣（1799年死）
* 8月18號：，意大利作曲家（1825年死）
* 9月27號：李琔，大朝鮮國王族（1752年死）

## 響呢年死嘅人
* 5月28號：櫻町天皇，日本天皇
* 7月28號：巴哈，德國作曲家
* 黃德輝，先天道創教人

## 節慶、風俗習慣
1749年

## 其他紀年

*中國：乾隆十四年
*越南：景興十年
*朝鮮半島
**英祖二十五年
**檀紀：4082年
*日本
**寬延二年
**皇紀：2409年
*佛曆：2291年 - 2292年
*回曆：1162年 - 1163年
*猶太曆：5509年 - 5510年
*儒略曆：1748年12月21號 - 1749年12月20號

## 大件事
*朝鮮嘅莊獻世子開始代理父王英祖嘅政務，開始咗代理聽政。

## 響呢年出世嘅人
## 響呢年死嘅人
## 節慶、風俗習慣
1735年

## 其他紀年

*中國：雍正十三年
*越南：龍德四年、永佑元年
*朝鮮半島
**英祖十一年
**檀紀：4068年
*日本
**享保二十年
**皇紀：2395年
*佛曆：2277年 - 2278年
*回曆：1147年 - 1148年
*猶太曆：5495年 - 5496年
*儒略曆：1734年12月21號 - 1735年12月20號

## 大件事
## 響呢年出世嘅人
*2月13號：李愃，朝鮮追尊國王

## 響呢年死嘅人
## 節慶、風俗習慣
1734年

## 大件事
* 錫克教第十世祖師戈德賓辛格編成聖典《十祖聖典》。

## 響呢年出世嘅人
* 4月17號：鄭昭，暹羅吞武里王朝開國國王（1782年死）

## 響呢年死嘅人
* 5月26號：紀伊國屋文左衛門，日本企業家

## 節慶、風俗習慣
1733年

## 大件事
* 10月10號：波蘭王位繼承戰爭爆發，打到1738年。

## 響呢年出世嘅人
## 響呢年死嘅人
## 節慶、風俗習慣
1732年

## 大件事
* 臺灣島嘅瓦解。

## 響呢年出世嘅人
* 2月22號：佐治華盛頓，美國頭一任總統（1799年死）
* 3月31號：海頓，奧地利作曲家，被譽稱「交響樂之父」同「弦樂四重奏之父」（1809年死）
* 4月13號：諾斯勳爵腓特烈·諾斯，大不列顛王國首相（1792年死）

## 響呢年死嘅人
## 節慶、風俗習慣
* 3月25號：天主報喜節，英格蘭新年。
1731年

## 大件事

## 響呢年出世嘅人
* 7月16號：伍國瑩，廣州十三行怡和行創始人（1810年死）
* 曹仁虎，大清政治人物（1787年死）

## 響呢年死嘅人
* 4月24號：笛福，英倫作家，作品有《魯賓遜漂流記》

## 節慶、風俗習慣
1736年

## 其他紀年

*中國：乾隆元年
*越南：永佑二年
*朝鮮半島
**英祖十二年
**檀紀：4069年
*日本
**享保二十一年、元文元年
**皇紀：2396年
*佛曆：2278年 - 2279年
*回曆：1148年 - 1149年
*猶太曆：5496年 - 5497年
*儒略曆：1735年12月21號 - 1736年12月20號

## 大件事
## 響呢年出世嘅人
## 響呢年死嘅人
## 節慶、風俗習慣
1730年

## 大件事
* 1月30號：安娜女皇登位為俄羅斯帝國沙皇。
* 4月28號：安娜女皇加冕為俄羅斯帝國沙皇。
* 7月8號：秘魯瓦爾帕萊索。
* 7月12號：克勉十二世出任羅馬天主教第246任教宗。
* 12月30號：日本北海道地震。

## 響呢年出世嘅人
* 5月13號：，英國首相（1782年死）

## 響呢年死嘅人
* 1月30號：彼得二世，俄羅斯帝國沙皇
* 3月2號：本篤十三世，羅馬天主教教宗

## 節慶、風俗習慣
1729年

## 大件事

## 響呢年出世嘅人
* 5月2號：耶卡謝蓮娜二世 (俄國)，俄羅斯帝國沙皇（1796年死）
* 9月4號：王太子路易 (路易十五)，法國王路易十五個仔（1765年死）

## 響呢年死嘅人

## 節慶、風俗習慣
1728年

## 其他紀年

*中國：雍正六年
*越南：保泰九年
*朝鮮半島
**英祖四年
**檀紀：4061年
*日本
**享保十三年
**皇紀：2388年
*佛曆：2270年 - 2271年
*回曆：1140年 - 1141年
*猶太曆：5488年 - 5489年
*儒略曆：1727年12月21號 - 1728年12月20號

## 大件事
## 響呢年出世嘅人
* 2月21號：彼得三世，俄羅斯沙皇（1762年死）。 
* 4月16號：祖些夫布拉克，英國化學家同醫生（1799年死）
* 8月26號：，瑞士數學家同物理學家（1777年死）
* 11月4號：占士曲，英國探險家（1779年死）。 

## 響呢年死嘅人
*11月16號：李緈，朝鮮世子

## 節慶、風俗習慣
1724年

## 大件事

## 響呢年出世嘅人
* 7月26號：紀曉嵐，本名紀昀，大清乾隆時期學者同官員，最高級做到禮部尚書。（1805年3月14號過世）

## 響呢年死嘅人
* 10月11號：朝鮮景宗，大朝鮮國第20位國王。（1688年11月20號出世）

## 節慶、風俗習慣
1723年

## 大件事
## 響呢年出世嘅人
## 響呢年死嘅人
## 節慶、風俗習慣
## 著作
*  清朝學者藍鼎元完成渠嘅著作《平臺史略》。
1722年

## 大件事
* 4月，西方人發現復活節島。
* 舊曆十一月，清聖祖玄燁過身，之後由雍親王胤禛繼位，即係清世宗。

## 響呢年出世嘅人
## 響呢年死嘅人

## 參考
1716年

## 其他紀年

*中國
**清朝：康熙五十五年
*越南
**後黎朝：永盛十二年
*朝鮮半島
**朝鮮：肅宗四十二年
**檀紀：4049年
*日本
**正德六年、亨保元年
**皇紀：2376年
*佛曆： 2258年 - 2259年
*回曆：1128年 - 1129年
*猶太曆：5476年 - 5477年
*儒略曆：1715年12月21號 - 1716年12月20號

## 大件事
* 5月10號：康熙字典編好。
*清朝頒佈官方韻書《佩文詩韻》。

## 響呢年出世嘅人

## 響呢年死嘅人
* 11月14號：萊布尼茨，數學家（1646年出世）

## 節慶、風俗習慣
1713年

## 大件事
### 4月
* 4月19號：神聖羅馬帝國皇帝卡爾六世頒佈國事詔書，確保佢嘅女可以繼承哈布斯堡君主國嘅世襲領地。
## 響呢年出世嘅人
## 響呢年死嘅人
1712年

## 大件事
* 2月30號：瑞典臨時採用2月30號作為一日，唻將調整返去儒略曆。

## 響呢年出世嘅人
* 1月24號：腓特烈二世，普魯士國王（1786年死）
* 1月28號：德川家重，日本江戶幕府將軍（1761年死）
* 6月28號：盧梭，法國哲學家、作家、教育家、啟蒙思想家（1778年死）

## 響呢年死嘅人
* 2月18號：勃艮第公爵路易，法國王位繼承人
* 11月12號：德川家宣，日本江戶幕府將軍
* 丹尼斯·巴班，法國物理學家、數學家同發明家

## 節慶、風俗習慣

## 睇埋
* 1712年嘅法國
* 1712年嘅瑞典
1704年

## 大件事
* 1月7號：南極洲可見日偏食（太陽沙羅週期146）。  
* 1月25號至1月26號：阿帕拉契大屠殺：卡羅萊納殖民地嘅英籍殖民者聯同原住民盟友，對西班牙佛羅里達境內嘅和平阿帕拉契族發動連串殘暴襲擊。  
* 2月28號：法國人埃利亞斯·尼奧喺紐約市建立首間開放畀非裔美國人嘅學校。  
* 2月29號：迪爾菲爾德突襲（安妮女王之戰）：法屬加拿大人同美洲原住民洗劫麻省迪爾菲爾德，殺死超過50名英籍殖民者。  
* 2月：美洲路易斯安那（新法蘭西）首府莫比爾以「莫比爾面具舞會」慶祝懺悔星期二。  
* 3月7號：西班牙王位繼承戰爭：神聖羅馬皇帝約瑟夫一世之弟、西班牙王位覬覦者哈布斯堡王朝卡爾王子，乘搭英艦皇家凱瑟琳號隨佐治·魯克率領嘅英國艦隊抵達里斯本。  
* 3月23號：西班牙王位繼承戰爭：英艦「肯特號」、「貝德福德號」同「羚羊號」喺斯帕特爾角外海截擊兩艘西班牙新造戰艦「天堂之門號」同「聖特雷莎號」。激戰七小時後俘獲敵艦，但「聖特雷莎號」途中沉沒。
* 4月21號：比斯庫皮采戰役：匈牙利（庫魯克軍）以慘重代價擊敗丹麥。  
* 4月24號：英屬北美十三殖民地首份定期報紙《波士頓新聞通訊》創刊。  
* 5月4號：奧地利大公卡爾六世登陸里斯本，西班牙王位繼承戰爭打到入葡萄牙。
* 5月19號至5月23號：意大利維蘇威火山錄得猛烈斯特龍博利式火山爆發。  
* 5月28號：斯莫萊尼采戰役：庫魯克叛軍擊敗奧地利聯軍。  
* 6月2號：南非與南極洲之間嘅南冰洋海域出現日環食。  
* 6月13號：科隆曹戰役：奧地利聯同丹麥、普魯士、克羅地亞、德國同伏伊伏丁那盟軍擊潰庫魯克軍。  
* 6月17號：發生月全食（沙羅週期125）。
* 7月：丹尼爾·笛福喺著作《風暴》中記錄1703年大風暴嘅英格蘭目擊證詞。  
* 7月12號：大北方戰爭：瑞典國王卡爾十二世扶持盟友斯坦尼斯瓦夫·列辛斯基取代奧古斯特二世成為波蘭國王。  
* 8月3號（舊曆7月23號）：西班牙王位繼承戰爭：英荷聯軍在佐治·魯克爵士指揮下從西班牙奪取直布羅陀
* 8月7號：奧福德角海戰。  
* 8月13號（舊曆8月2號）：西班牙王位繼承戰爭之布倫亨戰役：馬爾博羅公爵約翰·邱吉爾同薩伏依嘅歐根親王率盟軍擊潰法巴聯軍。  
* 8月24號（舊曆8月13號）：西班牙王位繼承戰爭：法軍與英荷艦隊喺馬拉加外海激戰，雙方傷亡慘重但無艦沉沒。  
* 9月8號：西班牙王位繼承戰爭：法西聯軍發動第十二次直布羅陀圍城戰。  
* 9月12號：西班牙王位繼承戰爭：神聖羅馬帝國巴登-巴登藩侯路易·威廉率軍圍攻法軍據點蘭道，歷時十週後法軍於11月23號投降。其間皇帝約瑟夫一世乘搭新發明嘅可拆頂篷馬車（後稱「蘭道馬車」）到前線視察。  
* 9月28號：鄂圖曼蘇丹艾哈邁德三世罷免大維齊爾達馬特·哈桑帕夏，改任卡拉伊科茲·艾哈邁德帕夏。
* 10月24號：特蘭西瓦尼亞親王費倫茨·拉科齊二世與神聖羅馬皇帝利奧波德一世代表喺班斯卡·什佳夫尼察簽訂和約。  
* 10月28號：大北方戰爭：波涅茨戰役爆發，瑞典國王卡爾十二世追擊約翰·馬蒂亞斯·馮·德·舒倫堡率領嘅薩克森軍，雖包圍敵軍但因戰術失誤被迫撤退。  
* 11月11號：第十二次直布羅陀圍城戰：西班牙波旁特種部隊在嚮導西蒙·蘇薩爾特帶領下攀爬直布羅陀巨岩突襲英軍哨站，殺死哨兵。翌日一名送飯鼓童發現敵蹤鳴鐘示警，突襲失敗。  
* 11月26號：丹麥哥本哈根卡斯提爾教堂落成啟用。  
* 11月27號：日環食路徑橫跨哈薩克、吉爾吉斯、中國東部、緬甸同菲律賓北部。  
* 12月6號：占考爾戰役：蒙兀兒-錫克教戰爭中，人數劣勢嘅錫克卡爾薩軍擊敗蒙兀兒大軍。  
* 12月25號：巴塞隆拿隕石墜落，方圓數百公里皆聞巨響，時人視為神蹟。

### 日期不詳
* 大北方戰爭：彼得大帝率俄軍攻佔塔爾圖同納爾瓦。  
* 汶萊蘇丹國將東北領土割讓予蘇祿蘇丹國。  
* 賓夕法尼亞省南部三縣獨立為特拉華殖民地。  
* 埃塞俄比亞貢德爾發生地震。  
* 特內里費島首次有紀錄嘅火山爆發，裂縫噴發中心包括七泉、法斯尼亞同阿拉福。  
* 喬納森·斯威夫特首部諷刺巨著《桶的故事》（1694–1697年撰寫）於倫敦出版，同年印行三版。  
* 艾薩克·牛頓發表《光學》，並預測世界將於2060年終結。  
* 羅馬尼亞阿尤德建成「學生紀念碑」。  
* 中國禮儀之爭：羅馬教廷裁定中國傳教須採用拉丁儀式（非漢化）。  
* 俄國外貝加爾邊疆區涅爾琴斯克扎沃德區由希臘礦業工程師建立涅爾琴斯克扎沃德鎮。  
* 托馬斯·達利於敘利亞阿勒頗購入阿拉伯種馬達利阿拉伯，運往英國配種，成為現代純種馬賽馬血統最重要始祖。  
* 吉安科莫·米拉爾迪觀測到火星極冠，記錄為「白色斑點」。  

## 響呢年出世嘅人
* 9月5號：莫里斯·拉圖爾，法國畫師（1788年死）

## 響呢年死嘅人
* 2月24號：馬克安托雲沙龐鐵耶，法國作曲家
* 3月24號：市川團十郎 (初代)，日本歌舞伎演員
* 7月2號：洪昇，大清戲曲作家
* 10月28號：約翰洛克，英國哲學家，創經驗主義
1700年

## 大件事
* 1月26號：1700年卡斯卡迪亞地震。
* 2月22號：大北方戰爭開打。

## 響呢年出世嘅人
* 2月8號：丹尼爾白努利，瑞士數學家（1782年死）

## 響呢年死嘅人
* 5月30號：陳恭尹，大清詩人同書法家，「嶺南三大家」之一
* 9月27號：諾森十二世（依諾增爵十二世），羅馬天主教教宗
* 11月1號：卡洛斯二世，西班牙國王，哈布斯堡王朝末代國王

## 節慶、風俗習慣

## 著作
* 大清文學家鈕琇寫咗一本《觚賸》。
陰蒂

**陰蒂**（**Clitoris**，**κλειτορίς**），又叫「陰核」（或源自日本書），舊醫書又叫「璿臺」、「俞鼠」、「雞舌」、「榖實」，説文通訓定聲又叫「臭鼠」，係一個雌性哺乳動物嘅性器官。喺人類，形狀好似粒鈕一樣，喺兩塊陰唇（labia minora）交接點前面，喺尿道同陰道上面。唔似陰莖咁（佢哋係同源 (biologically homologues)）陰蒂唔包含尿道尾尾部份，刺激陰蒂會有性快感。

## 參考
1715年

## 大件事
*9月1號：路易十五繼承法國王位

## 響呢年出世嘅人
*10月23號：彼得二世，俄羅斯沙皇
*曹雪芹，《紅樓夢》作者（1763年死）

## 響呢年死嘅人
*9月1號：路易十四，法國王
*蒲松齡，中國小說家

## 節慶、風俗習慣
張偉文

**張偉文**（，）係香港男歌手，喺香港出世。佢近年除咗重新推出唱片以後，重搞咗好多場演唱會，專門演唱所有香港舊時嘅經典流行曲。

佢聲線係以渾厚磁性同埋溫柔深邃出名。喺1978年，佢喺無線業餘歌唱大賽入面以一首《離別的叮嚀》勇奪冠軍，半年後同永恆唱片簽成合約，正式踏上星途。喺 78 至到 82 年間，佢總共推出咗 6 張個人大碟，成績唔錯，銷量最高嘅一張曾經賣過三十萬張（不計海外市場），榮獲十大金曲獎，佢亦都得到『工廠妹王子』嘅稱號。

1985年，佢放棄台前演出轉咗去幕後發展，開始咗18年嘅和音生涯，曾經擔任歌手汪明荃、張國榮、許冠傑、譚詠麟、林子祥等嘅和音，有『和音界天王』嘅稱號。多年嚟佢知名不衰嘅金曲，譬如《離別的叮嚀》（安平追想曲/離別再叮嚀）、《我是痴情無限》、《再會了，野茉莉》、《故鄉的雨》、《大內群英續集》等等都喺香江廣泛流傳，因為佢把聲溫柔迷人，真係好難有人可以勁過佢，所以又俾傳媒加以『靚聲王』呢個美譽。

2003年，佢推出咗《唱好女人》個人專輯，銷量達到白金，趁住個勢喺香港伊利沙伯體育館舉行咗四場 "唱好女人演唱會"，場場爆滿。第二年再舉行咗"04 好聽演唱會"，事業達到高峰，趁住勢頭大好舉行咗2005年嘅 "唱好自己演唱會"。呢幾場演唱會都掀起熱潮，可以話每次都冇位淨，兼且佢推出嘅唱片幾乎全部大賣，搞到佢呢位『靚聲王』喺退居和音之位沉寂咁多年之後，超快用復出之實力派歌手嘅身份紅翻晒，攞到大量中年人士同經典金曲歌迷嘅熱烈支持。佢專屬嘅張偉文歌迷會亦喺2005年正式成立埋添。

喺2007年，重第一次用個人演唱會踏足香港體育館舉行演唱會，但佢喺新城電台表示希望係27歲踏足。

佢曾經接受過兩次腰椎手術，近年以輪椅代步兼長居深圳。

## 參考資料

## 出面網頁
*張偉文喺環星娛樂官方網站上面嘅簡介
*
*
AMD

**超威半導體**（通稱**超微半導體**，英語：），係一間集成電路嘅設計及生產公司，成立於1969年，專為電腦、通信同消費電子產品市場供應各種晶片產品，其中包括用喺通訊同網路設備嘅微處理器、快閃記憶體同埋基於矽片技術嘅解決方案等。總公司設於美國加州矽谷內聖塔卡拉拉，除左喺世界各大城市設有辦事處之外，重喺美國、歐洲、日本同亞洲等地設有生產中心。公司有超過 70% 嘅收入來自國際市場，係一間真正意義上嘅跨國公司。公司喺美國紐約股票交易所上市，代號為AMD。

AMD係目前唯一可同Intel匹敵喺CPU廠商。AMD出品嘅CPU的特點係以較低的核心時脈頻率產生相對上較高嘅運算效率，其主頻通常會比同效能嘅Intel CPU低1GHz左右。自從Athlon XP上市以來，AMD同Intel嘅技術差距逐漸縮小。而喺2003年時AMD搶先於Intel之前發表咗具有64位元定址嘅Athlon 64中央處理器，令到AMD嘅技術已經同Intel相當，或甚至喺某些方面已經領先Intel。喺2005年時AMD追隨Intel嘅腳步發佈了擁有兩個核心嘅中央處理器—Athlon 64 X2，呢系列產品同Intel推出嘅Core 2系列改良版雙核心處理器，係目前PC用CPU裡面效能最佳嘅兩套系統。而由於兩間廠商目前都係以雙核心系統作為新產品嘅開發主軸，使得AMD嘅Athlon 64 FX-57成為世界上最快嘅單核心民用中央處理器（其他效能更高嘅產品都係採用雙核心架構）。

## AMD 年表
* 1969年，5月1日公司成立。
* 1970年，Am2501開發完成。
* 1972年，9月開始生產晶圓，同年發行股票。
* 1973年，1月第一個生產基地喺馬來西亞落成。
* 1975年，AM9102進入RAM市場。
* 1976年，同Intel公司簽署專利相互授權協議。
* 1977年，同西門子公司創建AMC公司。
* 1978年，喺馬尼拉落成一個組裝生產基地。同年AMD公司年營業額達1億美元。
* 1979年，股票喺紐約上市，奧斯丁生產基地落成。
* 1981年，AMD製造嘅晶片被用於建造太空梭，同年決定同Intel公司擴大合作。
* 1982年，新式生產線（MMP）開始投入使用。
* 1983年，新加坡分公司成立，同年推出INT.STD.1000品質標準。
* 1984年，建設曼谷生產基地並擴建奧斯丁工廠。
* 1985年，被列入財富500強。同年啟動自由晶片計畫。
* 1986年，10月，AMD公司首次裁員。
* 1987年，索尼公司合作生產CMOS晶片，4月向INTEL提起訴訟，呢場官司持續5年，最後AMD勝訴。
* 1988年，10月SDC基地開始動工。
* 1990年，5月Rich Previte成為公司嘅總裁兼首席執行官。
* 1991年，3月生產AM386 CPU。
* 1992年，2月AMD對Intel法律訴訟結束，AMD勝訴，獲得生產386處理器嘅資格。
* 1993年，4月開始生產快閃記憶體，同月，推出AM486
* 1994年，1月AMD同康柏公司合作，並供應AM485型CPU。
* 1995年，Fab 25建成。 
* 1996年，AMD收購NexGen。
* 1997年，AMD-K6出品。
* 1998年，K7處理器發佈。
* 1999年，Athlon（速龍）處理器問世。
* 2000年，AMD喺第一季度嘅銷售額首次超過咗10億美元，打破咗公司嘅銷售記錄，同年Fab 30開始投入生產。
* 2001年，AMD推出面向伺服器同工作站嘅AMD Athlon MP 雙處理器。 
* 2002年，AMD收購Alchemy Semiconductor。
* 2003年，AMD推出面向伺服器Opteron（皓龍）處理器，同年9月，推出第一款桌面級嘅64位元微處理器。
* 2006年，AMD發佈咗Socket AM2，以取代Socket 754同Socket 939。
* 2006年，7月24日，AMD收購ATi
* 2008年，宣布成為無廠半導體公司

## AMD CPU年表
* 1989年 Am386SX/DX
* 1993年 Am486
* 1993年 805_x86
* 1996年 K5
* 1997年4月 K6
* 1998年 K6-ii
* 1999年2月 K6-iii
* 1999年6月 K7 Athlon
* 2001年10月 K7 Palomino 核心 Athlon XP
* 2004年1月 K7 Barton 核心 Athlon XP
* 2004年6月 K8 Socket 939 Athlon 64
* 2004年7月 K8 Sempron
* 2004年9月 K8 Socket 754 Athlon 64, Socket 940 Athlon 64 FX 
* 2005年3月 K8 Socket 754 Turion 64 
* 2005年4月 K8 Athlon 64 X2 Dual-core
* 2006年5月 K8 Socket AM2 Athlon 64, Socket S1 Turion 64 X2
* 2006年8月 K8 Socket F(1207) Opteron

## 產品線
### 依家嘅產品
* Ryzen
* Athlon
* Epyc
### 以前嘅產品
* Phenom
* Sempron
* Turion 64
* Opteron
* Geode

AMD嘅產品線中，大致分為Sempron、Athlon 64同Athlon FX三大系列

Sempron屬於較低階配備，工作頻率低，但溫度相對低好多。

Athlon 64 X2屬於雙核心技術，適用於要處理多工作嘅使用者。

Athlon FX屬於單/雙核心技術，執行效能較高，對多媒體處理、3D遊戲，FX系列係最佳嘅選擇。

## 官司
### Intel
AMD同原夥伴兼x86始創者Intel打咗好長官司，2005年，AMD喺日本指控Intel違反當地嘅反壟斷法贏咗，又喺美國特拉華州地區法院控告Intel以秘密回贈、特惠、威脅等手段諗住將AMD嘅處理器擠出國際市場。除此之外，AMD試過向DELL、微軟、IBM、HP、SONY、東芝等廠商發出傳票。

之後AMD又對Intel就即時通訊軟件Skype問題作出指控，Skype 2.0版更新咗十人電話會議，但淨係比Intel雙核處理器嘅使用者用，AMD雙核處理器使用者會畀佢哋排擠，用唔都呢個功能。Intel認佢哋用錢收買咗Skype，令到呢個功能只可以畀自家產品使用者用。事實上，人們懷疑呢個功能應可同時喺兩間公司嘅處理器上，並透過駭客嘅破解檔證實呢個講法。

## 收購
### ATi
AMD喺2006年7月24日（GMT+8）宣佈以54億美元買曬成間GPU生產商ATi，喺2006年7月底開工，原ATi嘅研發中心都已開始人事變動，AMD同ATi正等待來自聯邦法院嘅裁決，認定該兼併生效。

ATi公司係一間致力於開發圖形處理晶片嘅公司，其Radeon系列顯示晶片喺民用圖形顯示市場上佔據較大份額嘅晶片之一。除咗顯示晶片之外，ATi最近重開發主板控制晶片。當時有人認為，AMD並購ATi就係為咗期望擁有自主主板控制晶片研發能力，不再受制於台灣嘅晶片廠商同Nvidia。但係都有人擔心，買咗ATi後，喺圖形晶片領域AMD同埋Nvidia最終會由當時嘅合作走向競爭。

## 外部連結

* AMD
* AMD 桌上型處理器查尋(英文)
反證法

**反證法**（粵拼：Faan2 zing3 faat3；英文：Proof by contradiction），又叫做**證偽法**、**矛盾證明**，係一個數學上一個攞嚟證明啲嘢唔啱嘅方法。係拉丁文入面，反證法畀人嗌做「reductio ad absurdum」，意思係「推斷出荒謬嘅嘢」。

呢個方法嘅橋妙係咁：首先整一個**命題**（Proposition）p，然後就**假設**（Assume）p 呢個命題係啱嘅；跟住就推一啲只要 p 係啱，就一定會發生嘅結果出嚟，最後就指出呢個結果係唔成立或者係喺邏輯上矛盾嘅，咁就可以證明 p 係錯嘅。

## 真值表
反證法可以用真值表嚟證明：因為如果「p \rightarrow q」係**真**（True；T）但係 q 係**假**（False；F）嘅，咁 p 嘅值只可能係假。

## 簡單例子
**要求**：

證明「如果 n\in\Z 係一個單數，咁 n^2 都會係一個單數」。

**證明**：

假設有個情況， n\in\Z 係一個單數，但係 n^2 係一個雙數。

即係對應某啲 k\in\Z，n=2k+1。計吓\begin{align}
n^2 &= (2k+1)^2\\
&= 4k^2+2k+1\\
\end{align}

好明顯呢個情況下 n^2 唔係一個雙數，所以同前提矛盾。所以 n^2 佢一定係個單數。「如果 n\in\Z 係一個單數，咁 n^2 有可能係一個雙數」呢句嘢唔成立－「如果 n\in\Z 係一個單數，咁 n^2 都會係一個單數」。

## 進階例子
**要求**：

證明冇任何兩個**正整數**（Positive integer）x,y\in\Z_{>0} 可以乎合 x^2-y^2=1 呢條式。呢個證明需要用到**[[分類證明]]**（Proof by exhaustion）。

**證明**：

假設有兩個正整數 x,y\in\Z_{>0} 符合 x^2-y^2=1 呢條式。（假設）

利用 (a+b)(a-b)=a^2-b^2，得知 (x+y)(x-y)=1。

如果淨係睇整數，1 只可以係 1\cdot1=1 同 -1\cdot-1=1 嗰度嚟。

如果係 1\cdot1=1，即係 x+y=1 同 x-y=1。

因此，x=1,y=0。（由假設推出個矛盾－因為唔可能有一個正整數係比一更細。）

如果係 -1\cdot-1=1，即係 x+y=-1 同 x-y=-1。

因此，x=-1,y=0。（又試由假設推出個矛盾：更冇可能，因為要求**正整數**。）

總括所有可能，個假設都係唔成立，所以一定唔存在 x,y\in\Z_{>0}－冇任何兩個正整數可以乎合 x^2-y^2=1 呢條式。

## <math>\sqrt{2}</math> 是非有理數
**要求**：

利用矛盾證明嚟證明「\sqrt{2} 係**[[非有理數]]**（Irrational number；冇辦法用整數寫做分數嘅數字）。」

**證明**：

假設 \sqrt{2} 可以係個**[[有理數]]**（Rational number；可以用整數寫做分數嘅數字）。咁即係喺至少一個情況下 \sqrt{2}=\frac{m}{n}，而 m\in\Z 同 n\in\Z 都係整數。

喺呢度，進一步假設 \frac{m}{n} 係已經約咗簡，費事有約數嘅撈絞。

\begin{align}
\sqrt{2} &= \frac{m}{n}\\
(\sqrt{2})^2 &= \bigl(\frac{m}{n}\bigr)^2\\
2 &= \frac{m^2}{n^2}\\
2n^2 &= m^2
\end{align}

由上面得出，m^2 係雙數。

假設 m 係單數，利用簡單例子嘅定理，咁 m^2 一定係單數。（矛盾：因為 m^2 係雙數。）

所以，m 係雙數，而且可以寫成 m=2k，k\in\Z 係某個整數。

\begin{align}
2n^2 &= m^2\\
2n^2 &= (2k)^2\\
2n^2 &= 4k^2\\
n^2 &= 2k^2
\end{align}

利用上面，再總結得出 n 係雙數，而且可以寫成 n=2j，j\in\Z 係某個整數。

\sqrt{2}=\frac{m}{n}=\frac{2k}{2j}=\frac{k}{j}

因為，假設 \frac{m}{n} 係已經約咗簡，所以唔可以有另一個 \frac{k}{j}。

所以 \sqrt{2} 唔可以用整數寫做分數。

可以利用呢個步驟推出 \sqrt{3}、\sqrt{5}、\sqrt{p}，p 係質數，都唔係有理數。

## 反證法嘅步驟
# 寫低要證明嘅命題。
# 再寫低頭先嗰句命題嘅相反，再假設呢句新命題係啱。
# 利用呢條假設，推斷啲野出嚟。
# 搵下有咩矛盾。
# 如果個假設引致矛盾，咁就可以話個假設係錯。咁嘅話個假設嘅相反－即係想證明嗰句命題－就會係啱。

## 更多例子
以下命題係可以用反證法嚟證明：
* **<math>x^5-2x^3-3=0 </math>** 嘅值係一定少過 **<math>2</math>。**
* 對所以嘅整數 **<math>x </math>**、**<math>y </math>**，如果 **<math>xy </math>** 係單數，咁 **<math>x </math>** 同 **<math>y </math>** 都係單數。

## 睇埋
* 數學史
* 直接證明
* 分類證明
* 數學歸納法
* 否定證明
* 反例論證

## 參考
* Beth, E. W. (1970). *Proof by Contradiction. In Aspect of Modern Logic* (pp. 30-41). Springer Netherlands.
* Antonini, S., & Mariotti, M. A. (2006). *Reasoning in an absurd world: difficulties with proof by contradiction*. In Proceedings of the 30th PME Conference, Prague, Czech Republic (Vol. 2, pp. 65-72).
金正男

**金正男**（；；）係朝鮮民主主義人民共和國已故最高領導人金正日個大仔，阿媽係已故影星成惠琳。佢本來係朝鮮第三代接班人，2001年非法去咗日本東京迪士尼樂園玩，俾金正日知道之後將佢趕走，之後同屋企人一齊流亡去咗歐洲。後來又喺澳門隱居十幾年。

## 被殺

2017年2月13號上晝，金正男喺馬來西亞吉隆坡國際機場俾2個懷疑係由北韓特務組織派出嘅女人落毒殺死，終年45歲，兇手走甩咗。後嚟馬來西亞警方介入調查呢單案，確定兇手係嚟自印尼西冷嘅茜蒂艾莎（），同埋嚟自越南南定嘅段氏香（）。

## 參考

## 睇埋
* 張吉善

類:被殺者
長洲運動場

**長洲運動場**，香港田徑運動場之一，喺長洲花屏路，英文叫**Cheung Chau Sports Ground**。行政上歸離島區。設施有運動場、硬地球場、籃球場，以及七人足球場。

佢係香港離島內唯一嘅運動場。

## 設施
設有一個硬地足球場同埋一條250米嘅跑道，此外重有更衣室、籃球場同埋兒童遊樂場。

## 緩步跑時間
每日上晝8點至夜晚11點

## 睇埋
* 長洲華威酒店

## 出面網頁
*康文署離島區運動場
Veneziano 模型

粒子物理入面，**Veneziano 模型**(*Veneziano model*)係個簡單嘅4粒子散射(:en:scattering)模型，特徵係佢明顯有s-channel 同 t-channel嘅交叉對稱性(:en:crossing symmetry)。Gabriel Veneziano響1968年提出。經過好多人努力之後，引出咗對偶共振態模型 (:en:dual resonance model)，後來改名做弦論(:en:string theory)。

Veneziano 假設嘅散射波幅 (Veneziano amplitude)係：
*A(s,t) := \frac{\Gamma (-\alpha (s)) \Gamma (-\alpha(t))}{\Gamma(-\alpha(s) - \alpha(t))}，
*其中
**s、t 係Mandelstam 變量 (:en:Mandelstam variables)
**\Gamma係歐拉嘅Γ函數
**\alpha係Regge 軌跡 (:en:Regge trajectory)，呢度 Veneziano 假設係：
***\alpha(s):= \alpha(0) + \alpha ' s，
****\alpha(0) 同 \alpha '  係所謂嘅Regge slope、Regge intercept

## 註


## 參攷
*M.B.Green / J.H.Schwartz / E.Witten : 《*Superstring theory*》 , Cambridge University Press, ISBN 0-521-35752-7
兆麟運動場

**兆麟運動場**，香港運動場之一，喺屯門兆麟街，兆麟苑隔籬，英文叫**Siu Lun Sports Ground**。行政上歸屯門區。設施有運動場、草地球場，球場為十一人草地足球場。

## 設施
設有一個草地球場，同埋田徑跑道一條，長一百一十米，有六綫。環球場跑道有三百三十五米。

## 緩步跑時間
上晝6點半至夜晚10點半（每逢星期三為保養日）

## 出面網頁
*康文署屯門區運動場
謝瑞華

**謝瑞華**（；****），1999年喺香港中文大學新聞及傳播學院畢業，之後擔任香港無綫電視記者，負責財經節目《財經透視》嘅主持同採訪工作。2005年離開無綫新聞，2006年擔任Now財經台採訪主任，負責財經節目《樓市每日睇》嘅主持同採訪工作。

2007年8月20號起，謝瑞華同時兼任Now財經台高級主播同擔任交易時段嘅主持。

## 出面網頁
* now寬頻電視主播/記者非官方網站
寶血會嘉靈學校

**寶血會嘉靈學校**（**Ka Ling School Of The Precious Blood**），係香港一間由政府資助嘅天主教全日制小學，響九龍深水埗海壇街280號。

## 簡史
寶血會嘉靈學校由耶穌寶血女修會響1969年創辦，校址響舊元洲街邨第四座同第六座之間，係邨內三間標準小學之一，因為屋邨重建，響1999年由元洲街邨搬到現址，並響2001年正式轉做全日制學校。

## 設施
校園總共有30個課室，一座禮堂，一間中央圖書館、資源室、有蓋及露天操場、輔導室、視覺藝術室、2間音樂室、會客室、祈禱室、校牧室、教師休息室、醫療室同埋學生活動中心，一個細嘅禮堂，重有英語輔導室。

## 連出去
* 寶血會嘉靈學校
沈詩鈞

**沈詩鈞**（英文名：**March Boedihardjo**，）係香港最細個嘅大學生，響2007年入香港浸會大學數學系，計劃響5年之內攞學士同碩士學位。由於佢響九歲就入到大學，因此有「神童」嘅稱號 。2017年，佢以18歲之齡喺美國洛杉磯加州大學數學系擔任客席助理教授，任期三年。

## 學歷同成績
*讀完小一後跳級上中六。
*2007年（9歲）：
**英國高級程度會考（GCE A-Level）考獲 2A1B（數學科 A、進階數學 A、統計學 B）
**英國 Advanced Extension Award 數學試中攞到 merit
**考咗 8 科英國普通文憑考試（IGCSE）
**佢無申請英國任何大學，而且因為太細個，香港大學、香港中文大學同香港科技大學最多淨係畀佢做附讀生。
**沈詩鈞響2007年8月24號獲香港浸會大學取錄做數學系學生，計劃響 5 年內攞學士同碩士學位。
*2011年（13歲）：
**完成數學理學士同數學哲學碩士雙學位課程，以二等高級榮譽畢業。
**去美國德州農工大學以訪問學人身份做研究，並攻讀博士學位課程。

## 屋企
沈詩鈞嘅阿爸係印尼華僑，阿媽係香港人。

而佢阿哥沈怡謀（Horatio Boedihardjo）14歲已經入讀牛津大學。沈怡謀小學響番禺會所華仁小學畢業，中學升讀香港華仁書院，成績一般，全級考六十幾名，完成中一後轉去英基學校 Island School，而中一之前冇跳級 。雖然佢英國高考攞全A，但係好多外國大學批評英國高考「派A」。

## 參考
華航四年大限

**華航四年大限**（或者叫**華航四年魔咒**）係2002年空難後開始流傳嘅一個都市傳說，內容係推測每隔4年中華航空嘅客機就可能發生全機幾百人喪生嘅重大空難。

由於響2002年嘅空難之前，華航響1994年同1998年亦發生過200人以上喪生嘅空難，由於3次都咁啱相隔4年，因此民間同埋航空業界就傳出「四年大限」嘅謠言，並有人預言2006年係下一個大限年。然而事實上2006年華航並未發生空難，呢個傳說亦不攻自破。但2007年華航響那霸機場停機坪又發生飛機漏油爆炸嘅事故（參閱），雖然無人死或者受重傷，但就再次喚起啲人對呢個傳說嘅記憶。

## 背景
雖然華航四年大限嘅謠言只係根據過去3次記錄做簡單嘅等差級數計算，並唔科學，但因為華航飛行安全紀錄響全世界航空公司之中排第尾，由1969年到2007年間共發生13鑊重大事故，所以仍然令好多人抱住寧可信其有嘅謹慎態度，亦構成謠言得以響台灣甚至香港同華南地區廣泛流傳嘅背景，反映出社會對華航飛行安全品質嘅唔信任。

事實上華航響嗰3次空難之間重有一次發生響1999年香港赤鱲角機場嘅嚴重意外（參閱），飛機降落失敗，上下翻轉引發大火，不過響地面人員搶救下傷亡得到控制，得3人死，50人重傷，因此冇被列入四年大限所指嘅空難之內。

## 四年大限所指嘅空難

## 註

## 出面網頁
*華航四年大限響Google上嘅搜尋結果
梁婉靜

**梁婉靜**（，），香港女演員，前無綫電視藝員，香港名媛，老公係盈大地產行政總裁李智康。由於佢曾經響香港電台嘅《香蕉船》演出，因此有**香蕉船姐姐**之稱，另有一個綽號叫**小婉靜**。

梁婉靜響1980年代出道，但主要活躍響1990年代，佢嘅代表作包括《射鵰英雄傳》以及《壹號皇庭》系列，當中佢先後響《壹號皇庭II》同《壹號皇庭IV》扮演湯芷珊同埋湯芷琪一對孖生姊妹，同劇中由陶大宇飾演嘅主要角色師爺江承宇發展戀情。

電影演出方面，佢曾經同狄龍響《又見冤家》入面飾演一對情侶角色。

## 主要演出作品
### 電影
*1986年，《逃出珊瑚海》
*1988年，《又見冤家》
*1990年，《搶錢兄弟之鰂魚食大鱷》
*1991年，《火爆浪子》
*1992年，《黑太陽731續集之殺人工廠》
*1992年，《至尊特警》
*19??年，《孽慾隔牆花》
*19??年，《特技情緣》
 
### 電視劇（[[無綫電視]]）
*1993年，《壹號皇庭II》 飾 湯芷珊 
*1994年，《射雕英雄傳》 飾 包惜弱
*1995年，《壹號皇庭IV》 飾 湯芷琪（汤芷珊妹妹）
*1998年，《妙手仁心》 飾 惠玲（Rebeeca，程至美前妻）
*19??年，《飛越校園》 飾 雯 

## 參考


*香港電影資料館演員資料：梁婉靜


## 連出去
* Iwanbeo's Dream World（影迷網站）
* 梁婉靜 .::. Iwanbeo Leung Yuen Ching Unofficial Blog
黃瑩

**黃瑩**（**Wong Ying, Joyce**，）係香港無綫電視同香港電視網絡前藝員，籍貫福建。佢參選2006年度香港小姐競選，落選之後參加第21期無綫電視藝員訓練班而入行。

## 演出作品

### 電視劇（[[無綫電視]]）
*2007年：《同事三分親》
*2010年：《老公萬歲》
*2010年：《讀心神探》飾年輕錢素芬

### 電影
*2011年：《奪命金》

### 其他演出（[[無綫電視]]）
*2006-2007年：《一擲千金》 - 千金小姐

## 出面網頁

類:香港馬評人
類:前香港電視網絡女藝員‎

類:祖籍福建
利安道

**利安道**（**Lee On Road**）係香港觀塘四順嘅主要道路，由順安順安道起到新清水灣道，全長1.3公里。呢條路有好多九巴，城巴，專線小巴綫響度經過，有唔少嘅巴士站。

利安道係社會福利署屬下秀寶綜合家庭服務中心嘅西面分界線。

## 途經
### 住宅
*順安邨
*順利邨
*順緻苑
*順利紀律部隊宿舍

### 公共服務
*順利消防局

### 學校
*匯基書院 (東九龍)
*中華基督教會基順學校
*香港扶幼會盛德中心學校
*基督教中國佈道會聖道迦南書院

## 文化
*響香港電腦遊戲《小朋友齊打交2》，有一個場景係利安道。
*利安道 32 號嘅順利紀律部隊宿舍第二層平台有食肆，唔少嗰區嘅居民去食嘢。

## 注

## 連出去
*Google Maps：利安道位置
庾文翰

**庾文翰**（，**YU Man-hon**，；生死未卜）係一名響2000年8月24號起報稱失蹤嘅香港智障男仔，到而家重未搵返。

## 特徵
庾文翰患有自閉症又有輕度智障，同其他人溝通唔到。喺失蹤時身高5呎6吋。

## 失蹤經過
2000年8月24號上晝11點，庾文翰同阿媽黎慧玲喺油麻地地鐵站搭地鐵返屋企，上車嗰時庾文翰突然跳出車廂並逃離佢阿媽。佢阿媽即刻向警方報告庾文翰失蹤。

## 下落
嗰日香港時間中午13點29分，庾文翰畀人發現喺羅湖管制站，當時香港邊檢人員響佢身上搵唔到任何身份證明文件而將佢當做大陸細路送到深圳，之後下落不明，廣東好多地區都有過消息指佢喺當地出現，甚至有傳佢喺廣西一帶，不過被證實嗰啲傳言係欺詐。

因為庾文翰報稱失蹤去到2007年8月24號已經7年，無論有無證據顯示佢嘅生死，庾文翰嘅父母都可以幫佢申請死亡證並當做「法定死亡」。但係佢嘅父母暫時否認庾文翰「死亡」而且唔想申請死亡證。

## 各方反應
### 香港政府
*香港政府響得悉庾文翰畀邊境嘅工作人員送到內地後，同內地當局聯絡。
*因為呢件事涉及有關人員疏忽，政府作出調查並設法改善，避免同類事件發生。

### 大陸

### 庾文翰嘅親人
*親人多次去到內地親自搜索庾文翰下落。
*庾文翰嘅阿媽製作印有庾文翰樣貌同埋資料嘅啤牌，希望有人能夠提供佢個仔嘅消息。

### 香港市民
*因為庾文翰響羅湖被邊境嘅工作人員送往內地，香港市民對入境處嘅辦事能力有所懷疑。
*受到傳媒廣泛報導，庾文翰個名成日畀香港人提及。

## 攷

## 連出去
*香港警務處—失蹤人士庾文翰資料
AMD Athlon處理器一覽

* AMD處理器列表

## Athlon (Model 1, K7 "Argon", 250 nm)
K7500MTR51B C、K7550MTR51B C 與 K7650MTR51B C
* L2快取執行速度為系統速度嘅 50%
* 支援功能: *[[MMX]], [[3DNow!|Enhanced 3DNow!]]*

## Athlon (Model 2, K75 "Pluto/Orion", 180 nm)
K7600MTR51B A、K7700MTR51B A、K7750MTR52B A、K7800MPR52B A 與 K7850MPR52B A
* L2快取執行速度為系統速度嘅 50% (700 MHz 以下版本)、40% (700 - 850 MHz 版本) 或 33% (1000 MHz 以上版本)
* 支援功能: *[[MMX]], [[3DNow!|Enhanced 3DNow!]]*

## Athlon (Model 4, "Thunderbird", 180 nm)
A0700MPR24B A、A0700APT3B、A0850AMT3B、A0900AMT3B、A1000AMT3B、A1100AMS3B、A1200AMS3C、A1300AMS3B、A1333AMS3C 與 A1400AMS3C
* L2快取執行速度同系統速度相同
* 支援功能: *[[MMX]], [[3DNow!|Enhanced 3DNow!]]*

## 參閱
* AMD
* Sempron
* AMD Athlon XP處理器一覽
* AMD Sempron處理器一覽
* AMD Athlon 64處理器一覽
Alchemy

**Alchemy** 處理器係一款來自 Raza Microelectronics 嘅低功耗處理器，使用 MIPS 架構。

這系列嘅處理器之前係由 AMD 製造，但 AMD 已經喺2006年7月7日將 Alchemy 賣畀 Raza Microelectronics 。

## 外部連結

*Alchemy 的官方網站 喺 Raza Microelectronics 網頁裡面
*AMD Alchemy processor family
無窮盡

**無窮無盡（冇窮冇盡）**，亦即**無窮（冇窮）**，**無窮盡（冇窮盡）**，搵唔到盡頭嘅意思。數學而言，亦有**無限大（冇限大）**同**無窮大（冇窮大）**嘅講法，符號∞，拉丁文叫**infinitas**，英文叫**infinity**，即係冇邊界咁解，即係**無限（冇限）**同**無極限（冇極限）**。然而，無限大只係數學其中一種無窮盡。

窮同盡係同義字，就係去到絕，去到尾。無窮無盡，就係唔會完，搵唔到絕，搵唔到尾。古時會諗到一啲問題，諸如一支竹斬開一半，半枝又再斬開一半，如此下去，幾時到盡呢。又或者，開天辟地，天每日升高一倍，如此下去，係咪高到無盡呢。咁就係無窮盡嘅概念。

無窮盡喺神學、哲學、數學同埋日常生活中，有唔同嘅概念，通常唔涉及更加技術層面嘅定義。探求無窮盡，亦即探求宇宙同微觀世界本質，亦係物理學嘅範疇。

神學而言，會探討無窮盡。如神學家東斯歌德（Duns Scotus）寫著作有講，上帝嘅無限能量係運用喺無約束上，而唔係運用喺無限量上。喺哲學方面，無窮可以歸因於空間同埋時間。喺神學同埋哲學兩方面，無窮又作為無限，好多文章都探討過無限、絕對、上帝同埋芝諾悖論等嘅問題。

數學而言，無窮盡同埋以下嘅主題或概念相關：數學嘅極限、阿列夫數、集合論中嘅類、戴德金－無限群、羅素悖論、超實數、射影幾何、擴展嘅實數軸同埋絕對無限。喺一啲主題或概念中，無窮係一個超越邊界而增加嘅概念，而唔係一個數。

大眾文化，亦中意用無窮盡，如《反斗奇兵》入面巴斯光年嘅口頭禪：「To infinity and beyond!」（到達無窮，超越無窮），呢句睇成研究大型基數嘅集合論者嘅吶喊都得。

文學中亦有，如楚辭寫，「道可受兮而不可傳，其小無內兮其大無垠。」無垠，可以大到無邊。如長恨歌，「此恨綿綿無絕期」，就係時間上嘅無窮盡。**無垠（冇垠）**、**無邊（冇邊）**、**無絕（冇絕）**、**無疆（冇疆）**，都係無窮盡嘅諗法。

## 史
### 上古睇無窮盡
#### 印度
最早無窮盡嘅記載，見於印度嘅夜柔吠陀（西元前1200－900）。書中話：「若果你由無限移走或添加一部分，剩低嘅都係無限。」

印度耆那教嘅經書《Surya Prajnapti》（c. 400 BC）將數分作三類：「計到嘅」、「計唔到嘅」同埋「無限」。每一類再細分作三序分：

* 計到嘅：小嘅、中嘅同埋大嘅。
* 計唔到嘅：接近冇得計嘅、真正冇得計嘅同埋計無可計嘅。
* 無限：接近無限、真正無限同埋無窮無盡。

#### 希臘
現代科學家解析古代羊皮卷中嘅阿基米德手稿，喺殘卷《方法》命題十四中，發現阿基米德開始計算無窮大嘅數目。佢採取近似於十九世紀微積分同埋集合論嘅手法，計算咗兩組無窮大嘅集合，以求同埋嘅方法，證明佢哋之間嘅數目係相等嘅。

呢樣喺人類記載上第一次出現無限都可以分類呢一個念頭。

### 文藝復興時代到近代
伽利略最先發現一個集合同佢自己嘅正適子集可以有相同大細。

佢用上一一對應嘅概念說明自然數集{1, 2, 3, 4 ...}同子集平方數集{1,4,9,16,...}一樣多。就係1→1、2→4、3→9、4→16、…

一一對應正係用於研究無限必要嘅手法。

## 神學
人眼中嘅無限喺上帝眼中都係有限，人無法理解上帝嘅無限，因為上帝冇允許人跨越過上帝嘅知識範圍。

## 數學
對於無限有以下解釋或定義：

### 實分析
喺實分析中，符號 \infty 稱為「無窮」，代表無界極限。x \to \infty 表示 x \quad 超過任何一個數，x \to -\infty 表示 x \quad 最終細過任何一個數。標記為 \infty 同埋 -\infty 嘅點加入到實數組成嘅拓撲空間，就產生實數集嘅「兩點緊致化」。再加入代數屬性，就可以得到超實數。亦可以將 \infty 同埋 -\infty 作為一個點，並得到實數嘅「一點緊致化」，亦即係實射影線。射影幾何喺平面幾何上引入無窮遠線，喺高維上亦有類似概念。

### 無窮大無窮小
一般講無窮指嘅都係無窮大，但係無窮小亦係一種無窮。通過 y=1/x 嘅映射即可以將無窮大映射為無窮細。喺微積分中，常用高階無窮小嘅概念。

### 無窮遠點
無窮遠點係一個加喺實數軸上後得到實射影直線\mathbb{R}P^1嘅點。可理解為實數軸上面 0 嘅倒數嘅位置。

### 集合論
喺集合論中對無窮有不同嘅定義。德國數學家康托爾提出，對應於唔同無窮集合嘅元素嘅個數（基數），有唔同嘅「無窮」。

呢度比較唔同嘅無窮嘅「大細」嘅時候唯一嘅辦法就係通過可唔可以建立「一一對應關係」來判斷，而拋棄歐幾里得「整體大於部分」嘅看法。例如整數集同埋自然數集由於可以建立一一對應嘅關係，佢哋就具有相同嘅無窮基數。

例如，
* 可數集合，好似自然數集、整數集乃至有理數集對應嘅基數被定義為阿列夫0（\aleph_0）。
* 比可數集合「大」嘅稱之為不可數集合，好似實數集，佢嘅基數同埋自然數嘅冪集相同（2^{\aleph_0}）。
* 由於一個無窮集合嘅冪集總係具有比佢本身更高嘅基數，所以通過構造一系列嘅冪集，可以證明無窮嘅基數嘅個數係無窮嘅。然而，無窮基數嘅個數比任何基數都多，從而佢係一個比任何無窮大都要大嘅「無窮大」，佢唔可以對應於一個基數，否則會產生康托爾悖論嘅一種形式。

### 虛數形式標記
無窮係自然科學理論同埋現象描述中嘅重要概念同埋思想，假設：

:s = \arctan \left( i \right) ， i^2 = -1 \quad

通過Euler公式可以得到：

:-i \times \tanh(i \cdot s) = \tan(s) = i ，

:\exp(i \cdot s) = 0 。

咁表明 is \quad 係對負無窮大（- \infty）予以虛數形式嘅標記。

### 無窮影像
被普遍認為嘅「兩塊鏡產生無窮影像」實際上係錯嘅。首先，喺物理學界，光嘅速度係有限嘅（大概每秒 300,000,000 米），可以喺鏡上面睇到嘅影像係因為光喺鏡上反射至會出現。但係，光嘅速度有限，因此兩塊鏡產生嘅影像亦會有限，而且影像嘅數目會以一直變慢嘅增長率增加。

## 參考

## 睇埋

* 極限
* 0.999…
* 非標準分析
* 連續統假設
* 無限猴子定理
* 無窮公理
* 銜尾蛇
AMD K5

**K5**係一個由AMD製作同Intel推出嘅Pentium競爭嘅產品。 
## 型號
### SSA/5
* Sold as **5K86** P75 to P100, later as **K5** PR75 to PR100
* 350/500nm, 有430萬個電晶體
* 一級緩存: 8 + 16 KiB (數據 + 指令)
* 插座：Socket 5 同 Socket 7
* 核心電壓: 3.52V
* 前端匯流排: 50 (PR75), 60 (PR90), 66 MHz (PR100)
* 首次發表: 1996年3月27日
* 時鐘頻率: 75, 90, 100 MHz

### 5k86
* Sold as **K5** PR120 to PR166 (200)
* 350nm, 有430萬個電晶體
* 一級緩存: 8 + 16 KiB (數據 + 指令)
* 插座：Socket 5 and Socket 7
* 核心電壓: 3.52V
* 前端匯流排: 60 (PR120/150), 66 MHz
* 首次發表: 1996年10月7日
* 時鐘頻率: 90 (PR120), 100 (PR133), 105 (PR150), 116.6 (PR166), 133 MHz (PR200)

## 外部連結
*AMD: AMD-K5™ Processor Overview
*Technical overview of the K5 series
*Pictures of K5 chips at CPUShack.com
*The AMD K5, a much underrated chip
* AMD K5 technical specifications
AMD K6-III

**K6-3**係一個由AMD製造嘅x86處理器，可以喺266至550 MHz嘅時脈速度運行。佢係AMD K6-2嘅下一個版本，喺使用上面都有唔錯嘅效能，適用於處理器插座係Socket 7或Super Socket 7嘅主機版。

## 相容
呢款CPU比之前嘅支援更多作業系統，因為係執行方面比K6-2好左好多。所有Microsoft Windows產品皆可運行(不包括Windows Vista或更新版本)。

## K6-III的歷史
喺K6-III之前，AMD重推出左K5、K6、K6-2，而K6-III係K6系列嘅最終版本，AMD發布K6-III之後接著就朝K7發展。
成吉思汗法典

《**成吉思汗法典**》（蒙古文： **Их Засаг**），又叫做「大扎撒」，喺1206年由大蒙古國嘅成吉思汗頒布同實施，係蒙古族第一套成文法。亦有人認為佢係世界上第一套應用範圍最廣嘅成文法典，同時亦係世界上最早嘅憲法性文件。佢將行政權同司法權分開，建立咗一套有部落民主色彩嘅君主政體制度，呢種以兩權制約判例制度，比英國判例制度重出早600年。

不過，《成吉思汗法典》嘅古本喺元末明初嘅戰亂入面已經唔見咗，結果失傳咗成600幾年，但係有好多部份仍然零碎咁可以喺好多文獻入面搵到，但由於呢啲文獻太多，而且又雜，又涉及英文、古體及現代蒙古文、中文等夾埋成8種文字，所以要研究都好高難度，結果一直都無學者或者研究機構可以完整重構呢一部宏著，直到2007年蒙古自治區政府法制辦所屬嘅內蒙古典章法學與社會學研究所經過14個月整理，再重新出版一套最為完整嘅版本。

法典入面有好多唔同嘅法律規範，其中包括同性戀問題、保護草原等自然資源、保護野生動物、規範信託投資等等，都有以當時標準好先進行嘅為規範。

## 歷史爭議
關於大扎撒幾時定出嚟，學術界有兩種見解，一種認為大扎撒係成吉思汗二仔窩闊台喺成吉思汗死咗之後先編纂出嚟；另一種講法認為大扎撒係成吉思汗喺1206年忽里勒台首先頒布，之後再一路慢慢增修而形成。

## 法典分類
研究法典嘅學者將大扎撒分為總則、分則、附則三個部份。總則分為基本法、國家制度、社會管理制度、役稅制度、驛站制度五個部份。入面嘅國家制度講嘅嘢有忽里勒台制度、札爾忽赤制、文字制度、兵役制度、勞動平等制度、宗教自由制度等等嘅嘢組成。

分則就由軍事法、行為法、訴訟法構成。入面嘅軍事法包括狩獵法、戰爭法同怯薜法。行為法就講有關民事行為法同刑事行為法同其他行為法嘅嘢

附則就講其他嘢，好似一啲普通規定，黃金家族特殊處罰規定嘅嘢

## 思想
《成吉思汗法典》係由成吉思汗親自確定嘅一部法典，裡面好多嘢都反映咗成吉思汗嘅思想同哲學，同時有好多係專為當時嘅大蒙古國而設，例如佢針對之前草原幾百年各自為王嘅部落長，設立咗一套戶籍制度，實行十迸制，分封成唔同嘅戶，好似萬戶、千戶咁，之後就萬戶管千戶、千戶管百戶、百戶管十戶咁，行咗一套中央集權同地方分權制度。

《成吉思汗法典》喺結構上有「先教育後懲罰」嘅特點，當時係中原地方一帶，奉行「民可使由之、不可使知之」政策，好多時啲人犯咗法畀人罰咗都唔知乜事，而成吉思汗就掉返轉，佢通過說服民眾而獲得對法律嘅認可，例如有個制度話要重用唔飲酒嘅人，至於酗酒嘅人唔好咁重用，喺法典第四十四條就有詳細解釋醉酒會點樣累事，用好多道理去解釋各種法律。另外又有判例制，判咗一樣嘢以後都一樣咁判，唔會話同一件事一個咁判另一個又唔係咁判。

## 憲法
一般認為，英國喺1252年用嚟限制國王權力而頒佈嘅《自由大憲章》係世界上最早制定嘅憲制性文件。所謂憲制嘅意思，就係為咗控制權力，而制定嘅一套可以凌駕喺所有法律之上嘅嘢。《成吉思汗法典》入面嘅「根本大法」，對大汗嘅權力有明確限制，同時劃定民眾基本權利，好似宗教自由、勞動平等、遺產承繼等嘅嘢，而呢啲嘢都有限制權力嘅目的，所以有人認為，喺1206年頒佈嘅《成吉思汗法典》先至係世界上第一套憲制性文件。不過由於《成吉思汗法典》頒布確實日期嘅爭議，所以佢仲未可以正式話係世界上第一套憲制性文件。

## 約孫

## 參考
AMD處理器一覽

呢個係超威半導體 (AMD) 推出嘅微處理器列表，以代數同推出年份排序。
## AMD設計微架構

### [[AMD Am2900|Am2900]]系列(1975年)
*Am2901 4位元算術邏輯單元 (1975年)
*Am2902 
*Am2903 4位元算術邏輯單元〔可作硬體乘法〕
*Am2904 
*Am2905 
*Am2906 
*Am2907 
*Am2908 
*Am2909 
*Am2910 
*Am2911 
*Am2912 
*Am2913 
*Am2914 

### 29000 (29K) (1987–1995年)
*AMD 29000 (aka 29K) (1987年)
*AMD 29027 浮點數處理器 (FPU)
*AMD 29030
*AMD 29050 包括內置式FPU (1990年)
*AMD 292xx 嵌入式處理器

## x86架構處理器

### 第二貨源處理器(1979–1991年)
(為英特爾嘅第二貨源)
*8086
*8088
*Am286 (80286嘅第二貨源，並非Am'x'86處理器)

### Am''x''86 系列 (1991–1995年)
*Am386 (1991年)
*Am486 (1993年)
*Am5x86 (1995年)

### K5 系列 (1995年)
*AMD K5 (*SSA5*/*5k86*)

### K6 系列 (1997–2001年)
*AMD K6 (*NX686*/*Little Foot*) (1997年)
*AMD K6-2 (*Chompers*/*CXT*)
**AMD K6-2-P (*Mobile K6-2*)
*AMD K6-III (*Sharptooth*)
**AMD K6-III-P
*AMD K6-2+
*AMD K6-III+

### K7 系列 (1999–2005年)
*Athlon (Slot A) (*Argon*, *Pluto*/*Orion*, *Thunderbird*) (1999年)
*Athlon (Socket A) (*Thunderbird*) (2000年)
*Duron (*Spitfire*,*Morgan*, *Applebred*) (2000年)
*Athlon MP (*Palomino*, *Thoroughbred*, *Barton*, *Thorton*) (2001年)
*Athlon 4 (*Corvette*/*Mobile Palomino*) (2001年)
*Athlon XP (*Palomino*, *Thoroughbred (A/B)*, *Barton*, *Thorton*) (2001年)
*Mobile Athlon XP (*Mobile Palomino*) (2002年)
*Mobile Duron (*Camaro*/*Mobile Morgan*) (2002年)
*Sempron (*Thoroughbred B*, *Barton*, *Thorton*) (2004年)
*Mobile Sempron

### [[AMD K8|K8 系列]] (2003年–)
成員: Opteron、Athlon 64、Sempron、Turion 64、Athlon 64 X2、Turion 64 X2、Athlon X2
*Opteron (*SledgeHammer*) (2003年)
*Athlon 64 FX (*SledgeHammer*) (2003年)
*Athlon 64 (*ClawHammer*/*Newcastle*) (2003年)
*Mobile Athlon 64 (*Newcastle*) (2004年)
*Athlon XP-M (*Dublin*) (2004年) *註：沒有[[AMD64]] *
*Sempron (*Paris*) (2004年) *註：沒有[[AMD64]]*
*Athlon 64 (*Winchester*) (2004年)
*Turion 64 (*Lancaster*) (2005年)
*Athlon 64 FX (*San Diego*) (2005年前半年)
*Athlon 64 (*San Diego*/*Venice*) (2005年前半年)
*Sempron (*Palermo*) (2005年前半年)
*Athlon 64 X2 (*Manchester*) (2005年前半年)
*Athlon 64 X2 (*Toledo*) (2005年前半年)
*Athlon 64 FX (*Toledo*) (2005年後半年)
*Turion 64 X2 (*Taylor*) (2006年前半年)
*Athlon 64 X2 (*Windsor*) (2006年前半年)
*Athlon 64 FX (*Windsor*) (2006年前半年)
*Athlon 64 (*Orleans*) (2006年後半年)
*Sempron (*Manila*) (2006年前半年)
*Opteron (*Santa Clara*)
*Opteron (*Santa Ana*)
*Athlon 64 X2 (*Brisbane*) (2006年12月5日)
*Athlon 64 (*Lima*) (2007年2月20日)
*Athlon X2 (*Brisbane*) (2007年6月1日)
*Sempron (*Sparta*) (2007年8月20日)

### [[AMD K10|K10 系列]] (2007年–)
*Phenom FX (*Agena FX*) (2007年第四季)
*Phenom X4 (*Agena*) (2007年第四季)
*Phenom X2 (*Kuma*) (2007年第四季)
*Athlon 64 X2 (*Rana*) (2007年第四季)
*Sempron (*Spica*)
*Opteron (*Barcelona*) (2007年9月10日)
*Opteron (*Budapest*)
*Opteron (*Shanghai*)
*Opteron (*Cadiz*)
*Opteron (*Zamora*)
CPU插座

**CPU插座**（或**CPU插槽**）係電腦入面中央處理器同主機板一條連接兩者嘅橋樑。

而家大部份CPU插座用PGA（Pin Grid Array）架構，即針腳喺晒處理器度，裝嗰時要將處理器嘅針腳插到落插座，通常插座都有ZIF（Zero Insertion Force）以便安裝。另外，而家部份同將來推出嘅處理器就用LGA（Land Grid Array），即針腳喺主機板度，而唔係處理器。而CPU插槽就係將處理器固定喺一個類似擴充槽嘅插槽上，家下極之少用。

## 處理器插座同插槽一覽
### 插座
* PAC611 - Intel Itanium 2
* PAC418 - Intel Itanium
* LGA 775（又叫Socket 775或Socket T）- Intel Pentium 4、Pentium D、Celeron D、Pentium Extreme Edition、Core 2 Duo、Core 2 Extreme、Xeon 3000系列及Core 2 Quad
* LGA 771（又叫Socket 771或Socket J）- Intel Xeon
* Socket B（LGA 1366）- Intel未來處理器用嘅新插座
* Socket H（LGA 715）- Intel未來處理器用嘅插座，取代Socket T（LGA 775）
* Socket 604 - Intel Xeon
* Socket 603 - Intel Xeon
* Socket 480 - Intel 
* Socket 479 - Intel Pentium M、Core Solo、Core Duo、Core 2 Duo(Merom)同埋Celeron M
* Socket 478 - Intel Pentium 4、Celeron、Pentium 4 Extreme Edition同埋Celeron D
* Socket 423 - Intel Pentium 4（Willamette核心）
* Socket 370 - Intel Pentium III、Celeron及VIA Cyrix III/C3
* Socket AM2 - AMD Athlon 64、Athlon 64 X2、Athlon 64 FX、Operton同埋Sempron，於2006年5月推出，取代Socket 754同Socket 939。
* Socket AM2+ - AMD新一代K10架構處理器Phenom X2、Phenom X4所採用嘅插座，用呢個插座嘅CPU可向前兼容Socket AM2，預計2007年年底推出，取代Socket AM2。
* Socket AM3 - AMD未來處理器用嘅插座，預計2008年年中推出，取代Socket AM2+。
* Socket F（又叫Socket 1207）- AMD Opteron，2006年8月推出，取代Socket 940。
* Socket S1 - AMD Turion 64、Turion 64 X2、Mobile Sempron，2006年5月推出。
* Socket 939 - AMD Athlon 64、Athlon 64 FX、Athlon 64 X2同部份Operton 1xx系列
* Socket 940 - AMD Athlon 64 FX同埋Opteron
* Socket 754 - AMD Athlon 64、Sempron同埋Turion 64
* Socket A - AMD Athlon、Duron、Athlon XP、Athlon XP-M、Athlon MP同埋Sempron
* Socket 563 - Mobile Athlon XP-M 
* Socket 8 - Intel Pentium Pro
* Super Socket 7 - AMD K6-2同AMD K6-III
* Socket 7 - Intel Pentium、Pentium MMX、Cyrix 6x86 (and MX) P120-233、AMD K6同其他相容處理器
* Socket 6 - Intel 486
* Socket 5 - Intel Pentium 75-133MHz同其他相容處理器 
* Socket 4 - Intel Pentium 60/66MHz
* Socket 3 - Intel 486 (3.3v and 5v)同其他相容處理器
* Socket 2 - Intel 486
* Socket 1 - Intel 486
* Socket 486 - Intel 486

### 插槽
* Slot 1 - Intel Pentium II同Pentium III
* Slot 2 - Intel Pentium II Xeon同Pentium III Xeon
* Slot A - AMD Athlon同Alpha 21264

## 睇埋
* Intel微處理器一覽
* AMD處理器一覽

## 連出去
* CPU Sockets Chart
Socket 7

**Socket 7**係一種321個針腳嘅x86 CPU插座。呢種規格嘅插座支援英特爾嘅Pentium處理器，同時相容其他廠商嘅CPU，如Cyrix、AMD等等。

## 發佈背景
這種規格嘅插座用於取代較早嘅Socket 5。

Socket 7係唯一一種支持如咁多廠商（Intel、Cyrix、AMD等等）CPU嘅插座，以致於成為一種事實嘅工業標準。

Intel為左享有獨佔介面嘅權利，喺之後推出左Slot 1。Intel係放棄呢個平台時嘅最後一款CPU係Pentium MMX 233MHz。

AMD支持呢個平台直到2000年9月，即K6-2+同K6-III，喺一些晶片組支援下甚至能夠喺600MHz下工作。
AMD重擴展左Socket 7，推出左Super Socket 7。

## 使用Socket 7嘅處理器
### Intel
**P54C* Pentium 75MHz～200MHz
**P55C* Pentium MMX 150MHz～233MHz

### AMD
**Chompers* K6-2 233MHz～550MHz
**Chompers* K6-2+ 400MHz～550MHz
**Sharptooth* K6-III 400～500MHz
### Cyrix

## 支援Socket 7嘅晶片組
*Intel 430HX
*Intel 430VX
*Intel 430TX
*VIA VP3
*VIA MVP3
*ALi Aladdin V
*SiS530/5598

## 參閱
*Super Socket 7
*Slot 1
Socket 8

**Socket 8**係供英特爾Pentium Pro同Pentium II Overdrive處理器使用嘅CPU插座 ，但喺日後嘅Pentium II處理器已改用 Slot 1。

Socket 8有獨一無二嘅長方形形狀，387針，總線速度為66-75MHz，電壓為2.1-3.5V，支援Pentium Pro chips 150-200MHz、Pentium Pro OverDrive CPU和Pentium II OverDrive CPU。

## 參閱
*CPU插座
*Slot 1
Socket S1

「**Socket S1**」係AMD嘅行動電腦處理器插座之一，支援Mobile Athlon 64、Mobile Sempron、Turion 64同最新嘅雙核Turion 64 X2系列。呢款插座擁有638針，用以取代行動電腦版本的Socket 754。喺未來或會出現使用Socket S1嘅桌上電腦，一如供Pentium M使用嘅Socket 479，都推出桌上電腦版本。

這款插座支援DDR2記憶體、虛擬化技術同行動型雙核處理器，以便同英特爾嘅Merom系列處理器競爭。

呢款插座、Socket F（伺服器）同埋Socket AM2（桌面），都係AMD嘅新一代CPU插座之一，同時都支援未來採用65納米製程嘅新處理器。

## 外部連結
*AMD Three-Year Technology Outlook （英文）
Socket 940

**Socket 940**係AMD推出專為伺服器而設嘅插座。佢擁有940個接腳，基本上針腳已佈滿整個插座，但有四點〔共八隻腳〕沒接觸以避免誤插。
## 簡介
**Socket 940**顧名思義，擁有940個接腳，基本上針腳已佈滿整個插座，但有四點〔共八隻腳〕沒接觸以避免誤插。

剛推出時Socket 940除左伺服器一途外，亦有作為高階AMD Athlon 64 FX系列嘅用途。但由於使用Socket 940嘅處理器必須使用雙管道ECC Registered記憶體，令到組裝電腦嘅整體價格上升。另一方面，Socket 754只使用單管道DDR記憶體，效能又唔夠對手。結果AMD需要推出唔支援ECC Registered，但支援雙管道DDR記憶體嘅Socket 939。而Socket 940亦退作伺服器專用。

由於使用雙管道ECC Registered記憶體，其穩定性同準確度而有所提高。而市場上亦有雙插座、四插座、八插座嘅Socket 940。

## 使用Socket 940嘅處理器
* *Clawhammer* Athlon 64 FX
* *Sledgehammer* Opteron 1XX系列
* *Venus* Opteron 1XX系列
* *Sledgehammer* Opetron 2XX系列/2XXEE系列
* *Troy* Opteron 2XX系列
* *Italy* Opetion 2XX系列
* *Sledgehammer* Operton 8XX系列/8XXEE系列
* *Athens* Operton 8XX系列
* *Egypt* Operton 8XX系列

## 可使用Socket 940嘅晶片組
* AMD
** AMD 8000
* nVidia
** nForce Professional
* ULi
** M1687
** M1689
** M1695/1695 TGi
** M1697
* VIA
** K8T800/K8T800 Pro
** K8M800
** K8T935
AMD Phenom

**Phenom**（香港俗稱**肥龍**）係AMD採用K10微架構嘅處理器系列之一，有雙核（Phenom X2，代號: Kuma）同四核（Phenom X4，代號: Agena）型號，而AMD Quad FX 平台（代號: Agnena FX）嘅高端產品會以Phenom FX名義推出。大多數產品都係用Socket AM2+接口，只有部份高端FX型號會使用Socket F。Phenom同Athlon 64唔同嘅地方，在於前者產品將會擁有L3緩存記憶體，而沒有L3緩存嘅雙核K10產品（代號: Rana）會沿用Athlon X2嘅名義發售。

## 產品型號
預計喺2007年第3季至第4季，AMD會推出以下Phenom處理器。

## 參考資料
AMD Fusion

**AMD Fusion**係AMD同ATi合併後推出嘅一項新產品嘅產品代號，2006年公佈，2009年開始出，係K10微架構嘅後繼者。佢亦係Torrenza統一加速計算平台嘅一部分，配合FireStream流處理器進行協同運算。

佢結合咗現時嘅處理器同繪圖核心，喺處理器進行圖像同三維（3D）運算。AMD Fusion嘅矽晶片上有兩個獨立嘅核心，一個負責處理器，另一個負責繪圖核心，但兩個核心唔係融合埋一齊。處理器有自己獨立嘅緩衝記憶體，繪圖核心部分都係咁。兩個核心會透過CrossBar互相連接。此外，Fusion亦會集成記憶體控制器。Fusion中各個元件之間用HyperTransport連接，令各個元件連接，成為一個整體。處理器同繪圖核心可以直接訪問記憶體，但繪圖核心冇獨立嘅顯示記憶體。南橋唔會集成喺Fusion晶片中。

呢個技術亦令到筆記本電腦更慳電。例如一部配Fusion處理器同獨立顯示卡嘅筆記本電腦，當流動使用時，獨立顯示卡會被關閉，淨係用Fusion處理器內嘅顯示核心，以節省電量。當接駁咗外置電源，獨立顯示卡會被打開，提供更強大嘅顯示性能。

縱使處理器同繪圖核心二合為一，但ATi會繼續設計獨立顯示卡，因為高端用戶同物理計算仍然依賴獨立顯示卡嘅強大運算性能。

## 媒體談論
* digitimes.com AMD's vision for next few years - an interview with Henri Richard
* AMD's "Fusion" Process to merge CPU and GPU 
* AMD's Purchase of ATI Closes, and Fusion Begins

## 參考


## 出面網頁
* ATI official Website
* AMD official Website
* DailyTech - AMD Announces "Fusion" CPU/GPU Program
郊野公園

**郊野公園**係畀人享受旅遊嘅郊野地方，同一般嘅公園唔同，郊野公園大部份地方都係保留咗郊野嘅原貌。

## 歷史
「郊野公園」呢個名源自英國。喺英格蘭同威爾斯地區，有大約 270 個郊野公園。大部份郊野公園都係英國政府喺1970年代根據 *[[:en:Countryside Act 1968|Countryside Act 1968]]* 所劃出嚟。近年因為缺乏經濟支持，新嘅郊野公園少咗。而除咗小部份嘅私營郊野公園之外，大部份都係由地方部門管理。

香港喺殖民地時期，都跟住英國劃出22個郊野公園。香港政府喺 1976年制定《郊野公園條例》，將香港四成嘅地方劃為郊野公園。而喺1996年頒佈嘅《海岸公園及海岸保護區規例》將保護區加埋香港海洋環境。至 2005年，香港共有 23 個郊野公園、17 個特別地區以同 5 個海岸公園同海岸保護區。

## 用途
郊野公園存在嘅目的係畀市民享受郊野、教育設施、保護大自然（闢設特別地區嘅目的）。

## 睇埋
*香港郊野公園
*澳門郊野公園
*國家公園
*行山

## 註

## 連出去
*漁農自然護理署 郊野公園
*Country Parks 英國郊野公園
新界鄉議局元朗區中學

**新界鄉議局元朗區中學**（**NT Heung Yee Kuk Yuen Long District Secondary School**，簡稱**鄉中**，**NTHYKYLDSS**）係香港新界元朗區一間男女英文中學。1967年創校，1969年搬到現址教育路。校訓係「務本力學」。而家校長係袁廣業。

## 校董會

## 學校管理委員會
呢間學校自1993年起參加「學校管理新措施」，去提高學校嘅管理效率，1999年開始，計劃改名做「校本管理」，成立「學校管理委員會」，由助理教育署長鄭文耀（現職為教育統籌局副秘書長）做主席到2003年8月31號。之後委任首席教育主任（新界地域）做本學校嘅管理委員會主席。鄧陳慧筠喺2003年9月1號至2004年8月31號做主席。梁兆強喺2004年9月1號起做主席到依家。 

## 班級編制
呢間學校有文科同理科，採用「平衡班級結構」，中三學生若然符合中三成績評核試要求，就可以直升原校中四，唔使轉去其他學校升學。

2003年之後，全校各班都係英文部。

## 課外活動
鄉中嘅課外活動有好多，好似：經濟學會、鄉中棋藝學會、美術學會、籃球學會、足球學會、男女童軍、交通安全隊、鄉中校園電視台、鄉中大型中樂團、西樂團（管、敲擊）等，有成四十幾種課外活動。

## 家長教師會
學校喺1985年1 1月開家教會 

## 校友會
校友會喺1990年7月成立，定期舉行聚餐同唔同類型嘅活動，聯絡各方校友，並設立校友會獎學金。

## 歷屆中學會考全優學生名單（1990年）
洪知韻（1992年）

司徒瑩（1993年）

鄧嘉淇（2006年）：10A狀元

俞東晴 ( 2022年 ) : 7科5**

## 連出去
*新界鄉議局元朗區中學網站
鄉中

**鄉中**可以指以下由新界鄉議局舉辦嘅中學：
*喺元朗區嘅新界鄉議局元朗區中學
*喺大埔區嘅新界鄉議局大埔區中學
*喺大嶼山（南約區）嘅新界鄉議局南約區中學
托爾斯泰

**托爾斯泰**（**Лев Николаевич Толстой**，**Leo Tolstoy**，**Lev Nikolayevich Tolstoy**，公曆，儒略曆1828年8月28號—1910年11月7號）係俄羅斯帝國作家、小說家、散文作家、劇作家兼哲學家、基督教和平主義者、無政府主義者。佢係托爾斯泰貴族家族最有影響力嘅成員之一。寫咗《戰爭與和平》、《安娜卡妲尼娜》同《復活》呢幾部視為經典嘅長篇小說，一般認為佢係世界最偉大嘅作家之一，喺當時嘅社會，佢提出嘅「托爾斯泰主義」對好多政治運動有深遠嘅影響。

托爾斯泰出身貴族家庭，佢嘅著名作品包括小說《戰爭與和平》（1869年）同《安娜·卡列尼娜》（1878年），經常被認為係寫實主義小說嘅頂峰，同時亦係所有時代最偉大嘅作品之一。佢喺二十幾歲嗰陣就憑住半自傳體三部曲《童年》、《少年時代》同《青年》（1852-1856年），以及根據佢克里米亞戰爭經歷寫成嘅《塞瓦斯托波爾紀事》（1855年）首次獲得文學界嘅讚譽。佢嘅小說創作包括幾十篇短篇小說，好似《舞會之後》（1911年），仲有好幾部中篇小說，例如《伊凡·伊里奇之死》（1886年）、《家庭幸福》（1859年）同《哈吉·穆拉特》（1912年）。佢仲寫過戲劇同埋關於哲學、道德同宗教主題嘅文章。

喺1870年代，托爾斯泰經歷咗一場深刻嘅道德危機，之後佢認為自己經歷咗同樣深刻嘅精神覺醒，呢個過程喺佢嘅非小說作品《懺悔》（1882年）中有詳細描述。佢對耶穌嘅道德教導，特別係登山寶訓，作出字面解釋，令佢成為一個熱誠嘅基督教無政府主義者同和平主義者。佢喺《上帝嘅國度係喺你心入面》（1894年）等作品中表達嘅非暴力抵抗思想，對20世紀幾個重要人物產生咗深遠影響，包括甘地、馬丁·路德·金、詹姆斯·貝弗爾、同路德維希·維特根斯坦。佢仲成為亨利·喬治嘅經濟哲學喬治主義嘅熱心支持者，並將呢種思想融入佢嘅寫作之中，特別係喺佢嘅小說《復活》（1899年）中。

托爾斯泰喺佢生前同死後都受到無數作家同評論家嘅讚賞。弗吉尼亞·伍爾夫形容托爾斯泰係「所有小說家中最偉大嘅一個」，而加里·索爾·莫森則將《戰爭與和平》稱為最偉大嘅小說。托爾斯泰冇攞過諾貝爾獎係一個主要嘅諾貝爾獎爭議，到而家都仲係。

## 傳記

180px|thumb|left|托爾斯泰喺1848年20歲嘅時候。thumb|left|180x180px|亞斯納亞波利亞納，作家住咗大部分人生嘅地方。|alt=

托爾斯泰出世喺亞斯納亞波利亞納，佢屋企喺圖拉州（俄羅斯帝國）嘅莊園。托爾斯泰家族係俄羅斯古老貴族嘅知名家族。列夫係伯爵尼古拉·伊里奇·托爾斯泰同伯爵夫人瑪麗亞·托爾斯泰（沃爾康斯基）五個仔女中嘅第四個。1844年，佢開始喺喀山大學讀法律同東方語言，但好快就放棄咗學業返去亞斯納亞波利亞納，之後就喺莫斯科同聖彼得堡度過大部分時間。

喺佢人生呢段時期，佢想搵份工或者搵個好對象結婚。當時佢猶豫不決，又俾賭博債務困擾，克里米亞戰爭爆發，佢嘅哥哥尼古拉，一個炮兵中尉，催促佢同佢去高加索嘅捷列克河谷。到達哥薩克村之後，托爾斯泰對呢個旅程感到失望同後悔。幾日之後，佢陪哥哥護送一隊病人到斯塔里尤爾特要塞。佢哋經過戈里亞切沃茨克嘅溫泉，托爾斯泰因為有啲風濕，就趁機浸溫泉，仲識咗個叫瑪連卡嘅哥薩克女仔，呢段戀情後來出現喺佢嘅小說《哥薩克人》入面。

托爾斯泰本來唔係軍人，但喺克里米亞戰爭嘅一次戰役中，指揮官亞歷山大·巴里亞廷斯基王子留意到佢，經過一輪考試之後，托爾斯泰以少尉身份加入咗炮兵旅，同佢哥哥喺同一個炮兵連度。過咗一排之後，佢獲准去皮亞季戈爾斯克嘅溫泉做風濕治療，喺嗰度，佢覺得成日困喺房入面好悶，就開始寫嘢。1852年7月2日，佢寫完咗《童年》，仲寫咗《伐木》同《塞瓦斯托波爾故事》。

之後唔耐，佢親眼目睹咗塞瓦斯托波爾圍城戰（1854-1855），喺嗰度因為戰鬥或者疾病死傷嘅人數高達102,000人。返到聖彼得堡之後，佢重新融入咗花天酒地嘅生活，但覺得好空虛同冇用。

佢屬於文學現實主義流派，試圖忠實反映佢身處嘅社會。

alt=|左|縮圖|251x251px|1860年嘅列夫·托爾斯泰。

小說《哥薩克人》（1863年）描述咗呢個民族嘅生活。

alt=|左|thumb|284px|索菲婭·安德烈耶夫娜·別爾斯同作家生嘅十三個仔女之一。

《安娜·卡列尼娜》（1877年）講述咗一個被社會習俗束縛嘅女人同一個試圖改善農奴生活嘅哲學地主利文（呢個姓氏源於列夫嘅暱稱Lyova；托爾斯泰嘅妻子索菲婭·別爾斯私底下就係咁叫佢）嘅平行故事。

thumb|1897年嘅列夫·托爾斯泰。

《戰爭與和平》係一部鉅著，描述咗拿破崙入侵期間數以百計嘅唔同人物。

托爾斯泰對俄羅斯嘅無政府主義運動嘅發展有重要影響，特別係作為基督教無政府主義同和平主義無政府主義嘅哲學家。俄羅斯無政府主義理論家彼得·克魯泡特金喺《1911年版大英百科全書》嘅「無政府主義」條目中引用過佢。

佢熱衷閱讀美國思想家亨利·大衛·梭羅嘅《論公民不服從》，仲寄咗一篇題為《致印度人嘅信》嘅文章俾一份印度報紙，呢封信引發咗同當時喺南非嘅聖雄甘地嘅短暫通信，深深影響咗後者對非暴力抵抗概念嘅思考，呢個係托爾斯泰基督教觀嘅核心。1910年9月，即係佢死前兩個月，佢寫信俾甘地，講到要運用「非暴力」，因為「暴力行為同愛作為生命基本法則係唔相容嘅」，呢個原則對印度人後來發展「非暴力不合作運動」起咗關鍵作用。佢仲同蕭伯納、萊納·馬利亞·里爾克同俄羅斯沙皇尼古拉二世等人通過信。佢嘅書信集共有大約10,000封信，而家保存喺莫斯科托爾斯泰博物館。

## 家族

佢嘅老婆畀人認為係惡妻，同蘇格拉底嘅老婆邱桑蒂妮同埋莫札特嘅老婆康士坦絲・莫札特並列為「世界三大惡妻」。

戴爾・卡內基喺《人性的弱點》入面提到，托爾斯泰臨死前吩咐唔好畀老婆接近佢，仲有喺佢臨終嗰陣蘇菲亞自責話「係我害死爸爸」，但係啲細路都冇反駁佢。不過女權主義者就話，佢哋兩個嘅衝突係因為托爾斯泰太過沉迷宗教同社會活動而唔理屋企（就好似前面講過嗰樣，晚年嘅托爾斯泰想拒絕收版稅同地租，仲想寫份遺囑話要將版權同其他遺產「移交畀俄羅斯國民」），而蘇菲亞就要養十幾個細路，為咗保護生活就要現實啲。電影《最後一站》就描繪咗蘇菲亞深愛托爾斯泰但又同佢對立，最後得唔到回報嘅愛情故仔。

二女流亡到法國，最後喺意大利嘅羅馬過身。流亡之後佢寫咗本回憶老豆嘅書。

三仔喺1914年出版咗本叫""嘅書（後來加咗啲嘢。《回憶父親托爾斯泰》（），突然成為出名作家。1917年流亡到美國。

四女喺1929年去咗日本，住咗18個月之後喺1931年流亡到美國。佢寫咗本叫《童話國‐日本―渡海的托爾斯泰之女》嘅書，記錄咗佢喺日本住咗兩年嘅經歷。仲有本回憶錄叫《同父親生活嘅日子》。

玄孫弗拉基米爾・托爾斯泰做咗弗拉基米爾・普京嘅總統顧問。同樣係玄孫嘅彼得・托爾斯泰喺2024年而家係俄羅斯下議院副議長，仲好叻講法文。

## 註

## 攷

## 出面網頁
算子積展開

**算子積展開**（**，簡稱**OPE'''）係共形場論入面嘅一種架生，用嚟計局部算子嘅積（當其中兩個局部算子，local operators，靠近）嘅期望值。

響兩維共型場論，算子積展開嘅原則就係話，畀兩支局部算子
A_i(z_i), A_j(z_j)，若z_i\to z_j，咁
*算子積（響真空期望值嘅層面上）可以畀算子展開式A_i(z_i)A_j(z_j) =\sum_k c^k_{ij}(z_i - z_j) A_k(z_j) 近似到任意咁準，其中
**系數 c^k_{ij}(z_i - z_j)係只依賴 i、j、k 同(z_i-z_j)嘅函數，零可以係渠嘅奇點
**收斂半徑係 A_j 到第三個最近算子A_m 嘅距離(z_j - z_m)。

## 註


## 參攷
*Joseph Polchinski, "String theory, Volume I, An introduction to bosonic strings", Cambridge University Press, ISBN 0-521-63303-6

## 睇埋
*頂點代數（Vertex algebra）
薩滿教

**薩滿教**（），亦有人譯做「薩滿主義」，係一個世界性嘅原始宗教。薩滿教有兩種意思，一個係廣義上嘅意思，即係指世界上每一個民族所涉及到巫覡嘅信仰、另一個係狹義上嘅意思，即係指以西伯利亞為中心嘅亞洲民族信仰。呢種宗教有好長嘅歷史，「薩滿」嘅意思，係話一啲可以通天嘅人，通過薩滿施巫術去驅鬼治病，為族人祈福。
薩滿信仰喺原始時代就已經有，當時啲人對於好多自然現象都諗唔到點解，就覺得有一種超自然能力支配住呢啲所有嘢，慢慢啲人就將一啲自己預測唔到嘅嘢，寄託喺呢種超自然能力上，形成咗各種神靈，開始咗有薩滿信仰。
薩滿信仰喺好多地方都出現過，例如喺俄羅斯西伯利亞、百越、百僕、美洲印第安人、非洲好多民族、到北亞遊牧民族，都曾經興起薩滿信仰。

## 字源
17世紀後半葉歐洲一啲民族學家去到西伯利亞，見到啲通古斯人嘅「薩滿」（）信仰，之後就對呢種信仰形式產生興趣，由於當時歐洲學者對宗教形式同種類都唔識得好多，所以當啲歐洲人不斷喺其他地方旅行或者探險時，發現類似嘅信仰模式，都叫晒做「薩滿」，後來就創咗 （薩滿主義、薩滿教）出嚟。

後來當啲人對呢種宗教形式嘅研究越來越多，開始發覺薩滿無論係稱呼、表現方式同種類都有好多種，結果出現對「薩滿」定義嘅爭論，而結果係將薩滿分為廣義上嘅薩滿同狹義上嘅薩滿，廣義上嘅薩滿即係指世界上每一個民族所涉及到巫覡嘅信仰、而狹義上嘅薩滿即係指以西伯利亞為中心嘅東北亞地區一種民族信仰，特別係指通古斯人嘅民族信仰同埋類似形式嘅其他民族信仰。

而喺中國，一直都無「薩滿」呢個叫法，古書入面，薩滿多數叫巫教，或者叫巫，根據《說文解字》：「巫，祝也。女能事無形，以舞降神者也。」無形嘅意思，即係指啲睇唔見嘅鬼神，同時反映最早嘅巫都係女性，咁係由於早期以母系社會為主，到父權掘起之後，就開始有男巫，《說文解字》：「覡，能嚴肅事神明者。在男曰覡，在女曰巫」

北宋時又叫做「甘」，《新唐書》回鶻傳下：「祠神惟主水草，祭無時，呼巫為甘。」亦叫做「珊蠻」，《三朝北盟會編》卷三：「珊蠻者，女真語巫嫗也，以其通變如神，粘罕以下，皆莫之能及。」

直到20世紀80年代中，中國考古人類學家張光直提出中國古代文明亦係一種「薩滿式文明」，之後喺中國學術界就將古代巫覡文化全部都歸晒入「薩滿教」嘅研究入面。

不過美國同日本就有啲學者認為「薩滿教」唔可以作為廣義稱呼，佢哋主張叫「民族宗教」（Folk Religion），不過由於學術界一早習慣晒叫「薩滿教」，所以「民族宗教」呢個叫法都興唔起。

## 分佈、類型

薩滿教係一個世界宗教，佢分佈極之廣泛，喺北亞，喺俄羅斯西伯利亞、百越、百僕、美洲印第安人、非洲等好多民族都有薩滿信仰，唔同民族嘅薩滿信仰都有佢哋一個稱呼，種類同職能。

## 薩滿神靈
薩滿教信仰理論都係建基喺萬物有靈論，以前嘅人對好多自然現象都唔知點解，對於好多自己估計唔到嘅嘢，都覺得有一啲超自然能力控制住，基於唔同現象嘅特點，而慢慢演變成一啲神神鬼鬼嘅嘢，一啲好嘅嘢就當係神做，唔好嘅嘢就當係鬼做。佢哋認為好多現象都涉及到鬼神，而喺要做呢啲涉及到鬼神嘅嘢之前，就要搵巫師去先同呢啲鬼神溝通，涉及鬼嘅就要先將啲鬼趕走，涉及神嘅嘢就先要通過獻祭或類似儀式疏通，咁樣之後再做嗰件事情就會順利得多。而呢啲神靈主要都分兩類，一種係自然神靈，另一種係社會神靈。

### 自然神靈
自然神靈即係指一啲大自然各種現象同埋動植物，好似天體、氣象、山川、動植物等各自都有一個神靈。例如天有天神、太陽月亮有日月神、行雷有雷神、山有山神、唔同嘅樹都有唔同嘅樹神、土地有土地神之類。動物亦都有神靈，甚至直情將某一種動物當成神靈，例黎族就認為蛇係神靈，佢哋相信蛇會保護自己。壯族就認為青蛙係神靈，佢哋甚至有青蛙節。古代藏族就認為鷹係神靈。另外，亦有啲動物神靈會識得變形，例如某啲民族就相信狐狸識變成人。北美印第安人嘅薩滿信仰亦同樣以動植物崇拜為主，佢哋會將一啲動植物形象整成圖騰嚟拜。

### 社會神靈
社會神靈多數係根據靈魂不滅論而嚟，所以崇拜對象主要係人，亦即係祖先崇拜同鬼魂，由於相信人死咗之後，仲有個靈魂存在，所以發展出好多哀葬嘅儀式出嚟，等屍體就算腐爛晒，靈魂都唔會因為無處容身而周圍搞搞震，所以人死咗之後一定要好好安葬。考古研究話人類喺石器時代就已經出現墓地，反映出呢種靈魂嘅觀念其實好早就已經有。

基於靈魂嘅觀念，慢慢變成祖先崇拜，最早嘅祖先崇拜都係以女神為主，例如中國傳說之中嘅女媧就係一個女嘅祖先神。法國考古學家亦發現舊石器時代好多女神象。到後來父權制度興起，開始以父系血緣為中心發展出氏族嘅社會觀念，祖先崇拜亦變成一個氏族，一個民族以致係一個社群嘅凝聚力量。

但有啲因為葬得唔好，又或者死得唔好，例如畀人謀殺、病死等，呢啲亡靈因為死得唔甘心所以會變成鬼魂，周圍害人。好多有薩滿信仰嘅民族都相信，人有病係因為有啲因為病死而變成嘅鬼魂搞搞震，咁就要請薩滿趕鬼，通常會整個草人當做隻鬼，然後將個草人送走。

### 性崇拜

## 薩滿面具

## 祭祀
### 占卜
### 祭壇
### 祭品
### 祭器

## 巫術

巫術喺薩滿入面係一樣最重要嘅儀式，幾乎等如就係薩滿。巫術係以一啲手法去改變某啲嘢嘅一種法術，巫術嘅理論多數都係基於萬物有靈論信仰觀而嚟。根據英國人類學家弗雷澤對巫術研究，將巫術分咗做兩種；第一種係以結果影響原因，呢種叫「相似律」或者叫「模仿巫術」，即係話施巫術嘅人通過模仿而達到想要嘅結果、第二種係接觸過嘅嘢喺分開之後仍然可以維持關係，呢種叫「接觸律」或者叫「交感巫術」，即係話可以通過某個人掂過一啲嘢嚟對個人發生影響。

根據「模仿巫術」同「交感巫術」呢兩種形式為基礎，發展出各種唔同嘅巫術功能，好似男女交合、招魂、驅鬼、避邪、哀葬等。

## 電影

*Quantum Men (Carlos Serrano Azcona) Spain 2011

*Other Worlds (Jan Kounen) France 2004

*Bells From the Deep (Werner Herzog) Germany 1993

*The Mad Masters (Jean Rouch) France 1955

*Au pays des mages noirs (Jean Rouch) France 1947

## 參考
藍啤梨

**藍啤梨**（**Blueberry**），語體中文叫**藍莓**，係一種啤梨類生果，本身係杜鵑花科越桔屬植物。藍啤梨除咗就咁食，更可以整果占、各式甜品或者藍啤梨酒。

## 睇埋
*歐洲藍啤梨（山桑子）
*中國藍啤梨（篤斯越桔）
薩滿類型

薩滿教係一個世界宗教，佢分佈極之廣泛，喺中國主要分佈喺北方同西南地區少數民族，喺俄羅斯西伯利亞、朝鮮半島、日本、美洲印第安人、非洲等好多民族都有薩滿信仰，唔同民族嘅薩滿信仰都有佢哋一個稱呼，種類同職能。

### 滿族薩滿

滿族薩滿分三種，一種叫「神抓薩滿」或者「神祭薩滿」，呢種薩滿係會搵返以前薩滿嘅亡靈，然後承繼薩滿，佢哋相信神鬼上身或者靈魂出體。另一種係「家薩滿」，原名叫「包衣渾」，係以氏族或者家族承傳，分文武兩派。最後一種係「裁利」，又叫「二神」，或者叫「跳太平神」，通過跳舞同神溝通。
### 蒙古薩滿
### 錫伯族薩滿
### 達幹爾族薩滿
### 鄂溫克族薩滿
### 赫哲族薩滿
### 鄂倫春族薩滿
### 朝鮮族薩滿
### 土族薩滿
### 維吾爾族薩滿
### 柯爾克孜族薩滿
### 哈薩克族薩滿
### 裕固族薩滿
### 漢族薩滿
漢族薩滿主要喺東北漢族地區，又叫做「跳大神」，俗稱「跳大仙」。佢哋供奉狐仙同黃仙

### 中國以外
#### 西伯利亞
#### 印第安
#### 雅富特
前行政長官辦公室

**舊英童學校**又叫**前行政長官辦公室**，係香港一座三級歷史建築，位於香港島中環半山區堅尼地道28號，家下係前行政長官辦公室所在地。

建築物喺19世紀起好，係一座兩層高嘅維多利亞式獨立屋，曾經係英童學校嘅校舍。1990年代，座樓曾經俾中英聯合聯絡小組徵用作辦公室。香港主權移交後，座樓由本地設計師協會租用，成立香港設計中心，由香港賽馬會贊助古物修復同埋裝修費港幣600萬。

兩年後，香港設計中心喺2006年中搬咗去九龍九龍塘嘅香港工業科技中心，香港特區政府喺同年11月，經前任行政長官董建華同意，最後揀咗呢座樓作為前任行政長官辦公室。2007年4月21號，政府宣佈座樓正式成為「前任行政長官辦公室」 。政府使咗200幾萬港元進行裝修、買傢俬、做外牆髹油，以及喺大門外加上銅牌同埋豎立國旗同埋區旗。

## 鄰近
* 香港公園
* 香港視覺藝術中心

## 相關
* 前九龍英童學校

## 參考資料




## 外面參考
* 半山舊英童學校變身成為董建華辦公室
聖保羅大教堂

**聖保羅大教堂**（**St Paul's Cathedral**）係英國聖公會倫敦教區嘅主教座堂，位於英國倫敦市，係巴洛克風格建築嘅代表，以大圓頂聞名。
紅粉健兒

**紅粉健兒**係無綫電視1970年代初播出嘅一部日本配音勵志劇。呢套片女主角係新藤惠美（亦係柔道龍虎榜嘅主角），故仔講女主角苦練保齡球同埋點樣打「大分瓶」，新藤惠美嘅絕招叫「魔術旋風球」。

## 攷
*Wong Kenny 鉄夢。 Tin Dreams: 紅粉健兒。新藤惠美
*我們是看日劇長大的（上） - 知日部屋- 哈日反日不如知日
*勵志日本片集(占占字起)
陳立僑

**陳立僑**醫生（Dr. Lik-kiu Ding，），馬來西亞沙勞越詩巫出世，係香港1960年代至1980年代社會運動界重要人物。佢有份創立同領導社運組織，好似基督教工業委員會、長春社、楊震社會服務中心（1990年後改叫循道衞理楊震社會服務處），重有香港民主民生協進會等等。

## 家庭背景
陳立僑祖籍福建古田，阿爺陳玉潤喺1900年為咗逃避旱災飢荒，就跟衞理會牧師黃乃裳離開中國大陸，移居北婆羅洲。後來佢兩個仔陳天隨、陳天根都嚟到北婆羅洲定居，陳天根後尾娶吳玉愛生兒育女。陳文僑嘅兄弟姐妹就係陳家喺婆羅洲土生土長嘅第一代。陳立僑出世日子不詳，只知道喺猴年年尾，即1920年。後來佢喺新加坡讀中學時，就自定第一次世界大戰歐戰休戰日，11月11號做佢自己嘅生日，佢喺自傳中話係因為當日街上多慶祝活動  。

## 早年生活
陳立僑本身係婆羅洲沙勞越出世嘅華僑、自幼俾父母交由衛理公會撫養成人，後來得到教會獎學金送去美國留學，學成成為醫生，俾教會派返沙勞越行醫，然後喺1961年底，應岳父要求，嚟咗香港，並喺呢度過咗三十年。

## 社運生涯
### 醫療衛生
廿世紀六十年代佢初到香港，受到當時大量內地移民來港嘅貧困情況所感動，立志走入貧窮人群，開設平民化診所同為窮人四出奔走。佢重創立咗而家已經非常普及嘅社區保健，又首先提倡實行美沙酮戒毒治療服務，並且推廣針炙治療同鼓吹中西醫結合。

### 民主公義
佢喺1971年3月3號曾經參選過市政局選舉，以「通過調查研究和行動尋求真理」做競選主題，但係輸咗，做唔成議員。嗰屆當選者有葉錫恩（Elliott, Elsie）、黃夢花、楊勵賢（革新會）、公民協會嘅冼祖昭同張有興。落選者包括馬超常、黃博度（革新會）、公民協會嘅李啟勳同鄒偉雄 。

同時，佢亦曾經領導草創期嘅基督教工業委員會（基工會）、靈實醫院、循道衛理楊震社會服務處。喺六十年代，佢係基工會主任馮偉文嘅家庭醫生，受馮所託，係六七暴動後擔任基工會主席填補領導真空，同馮偉文、劉千石等，喺爭取勞工權益之餘，亦發起反對增加電話費等反加價運動，並且喺七十年代末聲援油蔴地艇戶同金禧學潮 。陳做基工會主席期間，以信任職員，支持職員自由發揮嘅模式領導，令基工會茁壯成長成為而家香港一個重要嘅勞工團體。1979年，當時做緊記者嘅劉慧卿訪問過佢。

八十年代初，中英就香港前途問題訂立《中英聯合聲明》。1984年，佢同杜學魁、馮檢基、馮可立、李植悅組成民間代表訪問團，向英國國會遊說，要求俾香港人就中英聯合聲明進行全民公決，與當時保守黨後排議員，前首相希思會面 。1986年，香港民主民生協進會成立，佢被推舉做首任主席，後來成為香港立法會議員嘅馮檢基同李永達當時分別做佢副手，出任副主席。

### 環保運動
佢曾經喺1973年做過香港第一個環保團體長春社嘅主席（及後更成為會長）。佢當年因串連九龍塘一群外藉居民同長春社一齊反對啟德夜航，識到長春社領導人之一嘅 John H. Pain；之後佢被邀請做主席，領導反對蜆殼公司喺南丫島起煉油廠同油庫，兼且推動以大學生為目標嘅環保教育工作，喺呢個方針下，培養出唔少第一代土生土長嘅環保領袖。另外，當年重做緊《虎報》記者嘅司徒蓮（Siddal, Linda）喺某次公開論壇嘅場合採訪陳立僑時，識到佢嘅好朋友列顯倫（Litton, Henry）。最終同列顯倫結為夫婦，而司徒蓮後來亦創辦咗另一個環保組織—香港地球之友 。

陳立僑嘅環保主張，可見於佢係長春社刊物《協調》上寫嘅文章：

## 退休生活
退休後嘅陳醫生簡居於美國加州三藩市。退休後，佢嘅生活仍然保持過往嘅平實同簡樸。除咗因記憶力稍退而要請管家協助家居生活之外，佢所住嘅係平常嘅住宅、着嘅係超級市場買返嚟嘅衫、食嘅係又平又簡單嘅素菜、代步嘅係最普通嘅日本小房車、最佳嘅消閒係揸車到附近墳場思念亡妻同去超級市埸逛街做運動。

佢喺2008年6月24號響美國三藩市病逝，享年87歲。

## 家庭
*爸爸：陳天根
*媽媽：吳玉愛
*兄弟姐妹：大家姐陳立芬（1913 –？）、二哥陳立才（1914 – 1940）、細佬陳立遠（11歲時夭折）
*老婆：陳蕙蘭
*仔女：陳錫慧（Ding, Vivian）、陳錫靈（Ding, Mary May）、陳錫恩（Ding Grace）、孻仔陳錫麟（Ding, Luke）
*女婿：Michael Woodman, Dr. Soroosh Firoozan
*媳婦：森英子
*孫：Anthony, Allison, Oliver

## 自傳
馮斌嶽著（2001），《走出陰影—陳立僑的生平和時代》，循道衞理楊震社會服務處出版

## 基金
Dr & Mrs L.K. Ding Charitable Foundation in memory of Mr & Mrs James M. Hoover, 基金通訊地址：香港郵政信箱2247號

## 註

## 出面網頁
*陳立僑照片見第2頁
*返璞歸真：與命運同行 ﹣陳立僑醫生訪問記
*陳冠中 〈香港改良主義者〉

類:祖籍福建
丘世文

**丘世文**（）係香港人，佢喺1976年同埋陳冠中、鄧小宇一齊搞咗本《號外》雜誌，喺1998年肺癌病死咗。都有從事文學嘅創作，出版咗一本《看眼難忘——在香港長大》嘅書仔，入面有一篇叫做「重拾本港飛仔生活片段」嘅文章以廣東話去寫成，係本土意識抬頭嘅重要標記。

## 參攷
迷信

**迷信**係一種社會現象，對於乜嘢係迷信，到而家為止都無一個統一定義，不過多數嚟講有四個定義比較公認：
*迷信係一種反科學力量，由於人對自然力量嘅恐懼、崇拜、神化、屈服嘅一種社會心理現象。
*迷信係原始生活留低落嚟嘅嘢，因為習慣而唔肯接受或者改變嘅觀點，變成一種反科學嘅行為。
*迷信係啲人因為黑仔，唔好運於是出現嘅一啲唔理性行為，例如覺得有一種控制命運嘅力量支配住自己生活。
*迷信係啲無根據支持嘅一啲信仰、習俗或者行為，根據《簡明大英百科全書》對呢種定義講，有分宗教迷信、個人迷信同文化迷信三種。

## 字源
迷信英文係源自拉丁話，係解『凌駕喺一啲嘢之上』，『一啲嘢』喺古希臘時代係指官方宗教，換句話講迷信最初意思即係指官方宗教之外嘅其他宗教。但之後由於啲人接觸嘅宗教種類越嚟越多，迷信定義亦開始改變。

## 粵地文化
可以睇吓打小人。

## 參考
空中巴士 A380

**空中巴士A380** 係歐洲空中巴士公司嘅大型客機，亦係全球載客量最高嘅客機，有「空中巨無霸」之稱。A380 有兩層四引擎客機，採最高密度座位安排時可載 850 個乘客，喺典型分頭等、商務、經濟艙嘅安排之下，可以載到 555 個客咁多。

呢架機嘅原型機係喺2004年中第一次亮相，直至2005年1月18號，空中巴士於土魯斯廠房為首架A380舉行出廠典禮。2005年4月27號A380第一次成功試飛，同年嘅11月11號，第一次跨洲試飛去到亞洲嘅新加坡。A380 喺2007年正式運畀買家。

A380投入服務之後，破咗波音747 35年嘅紀錄，成為世上載客量最大嘅民用飛機，不過，烏克蘭嘅安東諾夫設計局造嘅安-225「夢想」運輸機依然係載得最重嘅民用飛機。

截至2019年1月空中巴士總共接咗313架A380嘅訂單，其中234架已經付運，亞聯酋航空係A380最大買家。

2019年2月，空中巴士宣佈會喺完成亞聯酋航空嘅14架同埋全日空嘅3架客機之後，喺2021年停產A380。

## 註

## 出面網頁

* A380 官方資料
Faddeev-Popov 鬼

物理中，**Faddeev-Popov 鬼** ()係量子化規範場論時因自洽需要而附加嘅場。

## 概覽
Faddeev-Popov ghosts嘅需要，源自響用路徑積分定義(:en:path integral formulation)量子場論時，啲路徑積分唔應重覆咁數有規範變換(:en:gauge symmetry) lung 住嘅場型(? :en:field configuation)，因為渠地對應住同一物理態。所以路徑積分嘅測度加咗一個因子，令到我哋唔可以用以前嘅做法（好似用費曼圖）來直接由作用去攞一啲結果。但通常嘅做法亦有可能，喺改過條作用之後，行得通。 所以我地成日要加多幾個場先，呢啲場就叫＂鬼場＂喇. 呢個過程就叫**Faddeev-Popov 方法** （睇埋BRST 量子化）。啲鬼場係種計算工具，唔代表真正外界既粒子：佢地＂只係＂可以喺費曼圖中出現，作為虛粒子(virtual particles).

The exact form or formulation of ghosts is dependent on the particular gauge chosen.  The Feynman-'t Hooft gauge is usually the simplest gauge, and is assumed for the rest of this article.

Faddeev-Popov 鬼違反自旋－統計定理。例如，楊振寧－米爾斯理論中，(such as quantum chromodynamics) the ghosts are complex scalar fields (spin 0), but they anticommute (like fermions). In general, anticommuting ghosts are associated with bosonic symmetries, while commuting ghosts are associated with fermionic symmetries.  Every gauge field has an associated ghost, and where the gauge field acquires a mass via the Higgs mechanism, the associated ghost field acquires the same mass (in the Feynman-'t Hooft gauge only, not true for other gauges).

In Feynman diagrams the ghosts appear as closed loops, attached to the rest of the diagram via a gauge particle at each vertex.  Their contribution to the S-matrix is exactly cancelled by a contribution from a similar loop of gauge particles with only 3-vertex couplings or gauge attachments to the rest of the diagram.  (The loop of gauge particles makes other contributions that survive the ghost cancellation.)  The opposite sign of the contribution of the ghost and gauge loops is due to them having opposite fermionic/bosonic natures.  (Closed fermion loops have an extra -1 associated with them; bosonic loops don't.)

The Lagrangian for the ghost fields c^a(x)\, in Yang-Mills theories (where a is an index in the adjoint representation of the gauge group) is given by
:\mathcal{L}_\mathrm{ghost} = \partial_\mu \overline{c}^a\partial^\mu c^a + g f^{abc}(\partial^\mu\overline{c}^a) A_\mu^b c^c 
The first term is a kinetic term like for regular complex scalar fields, and the second term describes the interaction with the gauge fields. Note that in *abelian* gauge theories (such as quantum electrodynamics) the ghosts do not have any effect since f^{abc} = 0 and, consequently, the ghost particles do not interact with the gauge fields.

有時 Faddeev-Popov 鬼叫做「好鬼」（"good ghosts"）。 The "bad ghosts" represent another, more general meaning of the word "ghost" in theoretical physics: states of negative norm - or fields with the wrong sign of the kinetic term, such as Pauli-Villars ghosts - whose existence allows the probabilities to be negative.
1685年

## 其他紀年

*中國：康熙二十四年
*越南：正和六年
*朝鮮半島
**肅宗十一年
**檀紀：4018年
*日本
**貞享二年
**皇紀：2345年
*佛曆：2227年～2228年
*回曆：1096年～1097年
*猶太曆：5445年～5546年
*儒略曆：1684年12月22號～1685年12月21號

## 大件事

## 響呢年出世嘅人
* 3月31號（儒略曆3月21號）：巴哈，德國作曲家
* 10月1號：Karl VI，神聖羅馬皇帝

## 響呢年死嘅人
* 2月6號：查理斯二世，英格蘭、蘇格蘭及愛爾蘭王

## 節慶、風俗習慣